הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 27, 2017-01-23 12:30

מכלוף מיקי זוהר: שלום, אני מתכבד לפתוח את הישיבה של הוועדה לצדק חלוקתי ושוויון חברתי.

מכלוף מיקי זוהר: דיון מהיר שני בוועדה הזו, ביוזמת חברי הכנסת אורלי לוי אבקסיס, חבר הכנסת מיקי לוי וחבר הכנסת איציק שמולי.

מכלוף מיקי זוהר: אנחנו מתכבדים לכבד את הבקשה שלכם לקיים את הדיון החשוב הזה, מעצם הרצון של הוועדה הזו לצמצם פערים בחברה הישראלית ואנחנו יודעים כמה הפערים עדיין גדולים.

מכלוף מיקי זוהר: אני מתנצל עוד פעם על האיחור.

מכלוף מיקי זוהר: כמו שאמרתי, שאל אותי חבר הכנסת גואטה למה התעכבתי, אז היום בבוקר ביקרתי בהנחת אבן פינה בעיר קרית גת לבית כנסת, בשכונה חדשה, ב"כרמי גת", במתנ"ס.

מכלוף מיקי זוהר: שם הסיבה - - -

אורלי לוי אבקסיס: אני אאחל לך שבפעם הבאה שאנחנו נדון על הפערים בין הפריפריה למרכז אתה תהיה עסוק בלהניח אבן פינה חדשה לחדר טיפול נמרץ ילדים חדש בפוריה, או לשיקום החדש, או לכך שהרופאים יגיעו לנהריה - - -

מכלוף מיקי זוהר: אני מקבל את הברכה - - -

אורלי לוי אבקסיס: או לכביש החדש לבית החולים נהריה.

מכלוף מיקי זוהר: מייחל יחד איתך לקיום שלה.

יגאל גואטה: אבל יחד איתך אני מצטער, כי זו ברכה לבטלה.

מכלוף מיקי זוהר: הדיון הזה היום יעסוק סביב בית חולים פוריה.

מכלוף מיקי זוהר: אנחנו יודעים שהמצב שם אינו פשוט.

מכלוף מיקי זוהר: באזור הזה לא מזמן פגשתי בפגישה אישית את מנהל בית החולים תוך כדי סקירה שבה הוא מספק לי על הקושי.

מכלוף מיקי זוהר: מדובר בבית חולים בודד בצפון, שצריך לספק שירותים לכלל האזור ויש לנו בעיה קשה במצב הנוכחי כרגע עם התקציב שיש שם.

מכלוף מיקי זוהר: אין ספק שהמדינה חייבת לסייע.

מכלוף מיקי זוהר: מדובר באזור של כמעט 600,000 בני אדם שצורכים את זה.

מכלוף מיקי זוהר: אנחנו באמת יודעים שבית החולים הזה, לא רק שהוא מטפל באופן שוטף באזרחי ישראל, אלא שהוא גם נותן סיוע הומניטרי לא לאזרחי ישראל, שזה גם דבר מבורך וחשוב.

אורלי לוי אבקסיס: זה נהריה.

יגאל גואטה: שעדיין לא מעבירים להם כסף, נכון?

מכלוף מיקי זוהר: שזה עדיין חשוב.

מכלוף מיקי זוהר: אנחנו מדינה הומניטרית, אנחנו מדינה שדוגלת בסיוע, גם סיוע לחלש, גם אם הוא לא בן המדינה שלנו, כי אנחנו כן יודעים מהו רגש והיהדות, שעליה אנחנו מושתתים במדינה הזאת כמדינה יהודית ודמוקרטית, ויודעים להעריך מה זה חמלה ומהו סיוע לאנשים במצוקה.

מכלוף מיקי זוהר: ראשונת הדוברים חברת הכנסת אורלי לוי אבקסיס, בבקשה.

יגאל גואטה: שנייה, היושב ראש, שאלה, האם שר הבריאות זומן לישיבה הזו?

מכלוף מיקי זוהר: הוא זומן.

מכלוף מיקי זוהר: אני אגיד לך את האמת, לגבי שר הבריאות, ייאמר לזכותו שהוא מגיע להרבה דיונים בוועדה, הוא היה פה כבר בשני דיונים חשובים על בתי חולים, שיתף פעולה, נתן תשובות, נתן הסברים וגם נתן פתרונות להמון דברים.

מכלוף מיקי זוהר: הוא כן משתף פעולה, אין לי שום מילה רעה להגיד על השר, להיפך, רק מלים טובות וחמות והלוואי שכל שרי הממשלה היו באמת מעורבים ומשתפי פעולה עם ועדות בכנסת, כמו ששר הבריאות משתף פעולה עם הוועדה שלנו.

<קריאה: יש כאן נציגים ממשרד הבריאות?

מכלוף מיקי זוהר: בטח.

מכלוף מיקי זוהר: יש נציגים ממשרד האוצר, יש נציגים ממשרד הבריאות.

מכלוף מיקי זוהר: משרדי הממשלה מכבדים מאוד את הוועדה.

יגאל גואטה: כי אתה בעצמך אומר, ברגע שהוא נמצא הפתרונות מגיעים יותר מהר.

מכלוף מיקי זוהר: נכון ואם הם לא מגיעים לוועדה הזו אנחנו קוראים אותם לסדר, לפעמים אפילו מעבר לזה.

מכלוף מיקי זוהר: טוב, חברת הכנסת אורלי לוי אבקסיס, בבקשה.

אורלי לוי אבקסיס: תודה רבה לך, אדוני היושב ראש.

אורלי לוי אבקסיס: תראה, אנחנו מאז ומתמיד יודעים שהמצב בין הפריפריה למרכז הוא לא מצב שוויוני.

אורלי לוי אבקסיס: כולנו היינו עסוקים בלקרוא, חלקנו לפחות, את הדוחות של הר"י ולהבין מה זה אומר פערים בין מרכז לפריפריה ולהבין שעל כל כמה מטופלים כמה רופאים יש, כמה תקנון, כמה פחות או יותר זמן המתנה, מי מוותר על שירותים איפה, מי מממן שירותים נוספים, שב"נים ואיפה הם מתקיימים.

אורלי לוי אבקסיס: כמי שמתעסקת בנושאים האלה הרבה זמן, הפערים האלה לא הולכים ומצטמצמים.

אורלי לוי אבקסיס: גם אם באים ומוכרים לנו כביכול שנעשות פעולות על ידי הממשלה, אז אפשר לומר שנעשו פעולות בחלק מהמקרים.

אורלי לוי אבקסיס: האם הן השיגו את המטרה שלהן?

אורלי לוי אבקסיס: לא.

אורלי לוי אבקסיס: אני חושבת שסדרת הכתבות רק הגדישה או הדגישה את הסאה בכל מה שקשור באיך אנשים מקבלים ואיזה טיפול הם מקבלים בפריפריה.

אורלי לוי אבקסיס: לא בכדי נמצאים פה היום איתנו שלושה מנהלי בתי חולים בפריפריה.

אורלי לוי אבקסיס: יש לנו את ד"ר בלודהיים, שהיא מנהלת את בית החולים העמק, יש לנו את ארז און שהוא מנהל בית חולים פוריה, יש לנו את ד"ר ברהום, שהוא מנהל בית החולים נהריה - - -

<מסעד ברהום: מרכז רפואי לגליל.

אורלי לוי אבקסיס: פוריה, נהריה, העמק, תראה, זה משהו שהוא נכון לכולם.

אורלי לוי אבקסיס: אצל כולם חסרים תקנים, אצל כולם חסרים תקציבים ואנחנו צריכים לנסות ולהבין, אם הממשלה באה ומצהירה שאנחנו מנסים לקדם פתרונות להגמשת התורים בפריפריה או לקיצור התורים בפריפריה או לצמצום הפערים, אנחנו צריכים לדעת איפה זה מתחיל ואיך זה ממשיך.

אורלי לוי אבקסיס: למשל מענקי הרופאים המתמחים בפריפריה, התקציב האחרון היה נטול מענקים.

אורלי לוי אבקסיס: אז יכולים לבוא ולומר לנו שיש לנו מספיק רופאים, אני אגיד בולשיט, ותסלחו לי על הביטוי, כי אם אני יודעת שרק בנהריה לבד חסרים תקנים של 75 רופאים ובפוריה חסרים עשרות תקנים ואני לא יודעת כמה בדיוק במרכז רפואי העמק חסרים כדי לספק את הביקוש, ובאותה מידה מהצד השני אנחנו מבטלים את המענקים, זאת אומרת שלא רק שאנחנו לא מצמצמים, אנחנו מרחיבים את הפערים חזרה.

אורלי לוי אבקסיס: אם לקבוע תור, ואת זה אנחנו ראינו בחלק מהכתבות, בצפון, לוקח חצי שנה ויותר, לעומת מספר ימים במרכז, זה אומר שמישהו חושב שהחיים שלנו הרבה יותר זולים או פחות חשובים.

אורלי לוי אבקסיס: , כי בחצי שנה אפשר לשנות גורלות.

אורלי לוי אבקסיס: הרופאים פה, אנשי הרפואה, יכולים להגיד לך שגילוי מוקדם עוזר להחלמה, מגדיל את הסיכויים להחלמה, נותן לך צ'אנס, משאיר בפניך קשת רחבה יותר של טיפולים, אבל אם אתה מתעכב חצי שנה רק בשביל בדיקה, בחצי שנה הזו יכולים להיקבע חיים או מוות של אותו מטופל.

אורלי לוי אבקסיס: עכשיו השאלה איך אנחנו עושים את זה, יש כמה דרכים לעשות את זה.

אורלי לוי אבקסיס: ראשית, בוא נדבר על החזרת מענקים, אם לא רק למתמחים אז גם למומחים.

אורלי לוי אבקסיס: בתי החולים בפריפריה צריכים את האנשים המומחים, אותם אנשים שייצרו לנו את הדור הבא של המומחים הבאים, את אותם דוקטורים מומחים בתחומים מסוימים, שיהיה למתמחים ממי ללמוד ושיהיה להם גם את הרצון להישאר בפריפריה ולא לקחת את הידע ולצאת החוצה.

אורלי לוי אבקסיס: יכול להיות שאחד התמריצים להביא את אותם מומחים שיכשירו את הדור הבא, צריך להיות לא רק עניין של תמריץ כספי אלא גם של יוקרה, כי בסופו של דבר לבוא ולהקים מערך חדש יכול להביא בעצם רופא, טוב ככל שהוא יהיה, לבוא ולעשות משהו חדש מאפס יכול להוות תמריץ נוסף.

אורלי לוי אבקסיס: בפריפריה גם קשה מאוד לעשות את השלמת ההכנסה, כמו שהרופאים הגדולים עושים במרכז, עם כל הקליניקות הפרטיות אחר הצהרים וכדומה, שלא לדבר על כך שאנחנו, בפריפריה, משלמים את כל השב"נים.

אורלי לוי אבקסיס: בסביבות 80% מהאוכלוסייה משלמים את השב"נים, שירות בריאות נוסף, כל ה"מגן זהב", "פלטינום", "שלי", וכדומה.

אורלי לוי אבקסיס: כל יום, דרך אגב, יוצאים ביטוחים יותר מורחבים, רק שכשאנחנו מנסים לפרוט את זה ולהבין מה נותן לנו אותו ביטוח משלים, אנחנו מגלים שבפריפריה כמעט כלום.

אורלי לוי אבקסיס: מה תפקיד הרגולטור?

אורלי לוי אבקסיס: איפה משרד הבריאות, לבדוק שהקופות מפתחות את השירותים הללו?

אורלי לוי אבקסיס: מצד אחד נותנים להן אישור לגבות עבור תשלומי רפואה נוספים על הסל הבסיסי ומצד השני, אף אחד לא בודק האם בכלל השירותים האלה מתפתחים.

אורלי לוי אבקסיס: האם הפריפריה מממנת את המרכז?

אורלי לוי אבקסיס: כן, לפי הר"י, כן, זה קורה, בכל אותם שב"נים.

אורלי לוי אבקסיס: אני רוצה גם לבוא ולתת קצת המלצות.

אורלי לוי אבקסיס: פרט לעניין של לתמרץ גם רופאים מומחים וגם פיקוח על השירותים שנפתחים בפריפריה, אנחנו צריכים פיקוח יעיל על חלוקת כספי הקפיטציה.

אורלי לוי אבקסיס: נדמה שהמדינה מאוד סומכת על הקופות שיעשו בכספים שיקולים מערכתיים כאלה, שיביאו יותר תקציבים, כי בפריפריה יש מחסור גדול וישימו שם את הכסף.

אורלי לוי אבקסיס: האם זה קורה?

אורלי לוי אבקסיס: אף אחד לא יודע.

אורלי לוי אבקסיס: אם זה היה קורה, אני יכולה להגיד לך, שהמצב היה הרבה פחות נורא.

אורלי לוי אבקסיס: אנחנו רוצים אולי גם לבוא ולבטל את שיטת המצ'ינג.

אורלי לוי אבקסיס: ואני בכוונה נותנת דוגמאות, אני בטוחה שגם לבית החולים העמק ולבתי החולים האחרים יש דוגמאות משלהם, אבל לא ייתכן, לדוגמה, שלשם מימון מרכז השיקום בבית החולים פוריה, התחייבה המדינה לממן 110 מיליון במשך חמש שנים, אבל מה היא הטילה על בית החולים?

אורלי לוי אבקסיס: לגייס באופן עצמאי 40 מיליון שקל.

יגאל גואטה: תרומות.

אורלי לוי אבקסיס: תרומות.

אורלי לוי אבקסיס: עכשיו בינינו, גם בפריפריה, עם כל הכבוד, היכולת לגייס פחות חזקה מהמרכז.

אורלי לוי אבקסיס: אני שמעתי את מנהל בית החולים "בילינסון" מצהיר על כמה מאות מיליונים שמגייסים מדי שנה מידידים כאלה ואחרים בעולם.

אורלי לוי אבקסיס: לבתי החולים במרכז יש גם איזושהי יוקרה מסוימת ואל תשכח שהמטופלים החזקים מבחינה פיננסית, בדרך כלל כשהם מקבלים גם טיפול באחד ממרכזי בית החולים, מה לעשות, הם ברובם באים מהמרכז, אז הם גם משאירים איזו תשורה קטנה בעבור מחלקה כזו או אחרת והתשורה הקטנה הזו הופכת להיות מאוד גדולה ומגדילה את הפער, בעצם, בין המרכז לפריפריה שלא יכולה לגייס את הסכומים האלה ותאמין לי, אני הייתי בערב גאלה כזה, היה שם המון של תושבים מקסימים ביותר וכל אחד נותן לפי יכולתו ולפי חלקו, אבל זה בהחלט לא מספיק.

אורלי לוי אבקסיס: המדינה צריכה להבין שכשצריך לתת את הכסף במקומות האלה היא לא יכולה להתייחס לבית חולים במרכז כמו לבית חולים בפריפריה והיא צריכה לשים את הכסף ולא להגיד להם, "לכו תתחילו", כמו קבצנים בפתח.

אורלי לוי אבקסיס: אני חושבת שכדאי מאוד שאנחנו גם נבין מהי הדרישה של בתי החולים, כדי לדעת איך אנחנו מטפלים בהם.

אורלי לוי אבקסיס: כלומר, לא ייתכן שיש מחלקות מאוד מאוד חשובות, שמבחינתנו מדובר בהצלת חיים.

אורלי לוי אבקסיס: כאשר אנחנו מדברים על טיפול נמרץ ילדים, למשל, טיפול נמרץ ילדים אין בבית חולים פוריה.

אורלי לוי אבקסיס: אם ילד טובע בכינרת לא יכולים לפנות אותו לבית חולים פוריה כי יכול להיות שהוא יצטרך אחר כך טיפולים משלימים, אז הוא יגיע לרמב"ם, או שהוא יגיע לעפולה.

אורלי לוי אבקסיס: הדרך יכולה להיות מאוד משמעותית מבחינת היכולת שלנו להציל.

אורלי לוי אבקסיס: מצד שני, גם לא עושים טיפולים מסוימים כי חלילה וחס יכולה להיות הסתבכות שתביא לטיפול נמרץ.

מכלוף מיקי זוהר: אוקיי.

אורלי לוי אבקסיס: תראה, אז אנחנו מדברים על זה ואנחנו מדברים על מחלקות נוספות של לב וחזה ואנחנו מדברים על חדרי ניתוחים נוספים, בסופו של דבר, איפה שלא תשים את האצבע יש מחסור ואת המחסור הזה צריך להתחיל ולמלא.

אורלי לוי אבקסיס: חבל לי ששר הבריאות לא פה, אבל כן הייתי רוצה לשמוע מה הם עושים עם הכספים של המתמחים לפריפריה ואיזה תכניות יש להם כדי לצמצם את הפערים.

מכלוף מיקי זוהר: תודה, תודה רבה, אורלי, דברים ברורים ואני מסכים עם הרוב המוחלט של הדברים.

מכלוף מיקי זוהר: יש מספר פעולות שהממשלה עושה היום כדי לחזק את הבריאות בפריפריה, זה גם נדון פה במסגרת הוועדה, התקציבים לפריפריה גדלו.

מכלוף מיקי זוהר: גם עשינו הישג בוועדת הכספים, כולנו יחד, החברים, גם פה, חברי מיקי לוי היה שותף להישג הזה וגם את היית שותפה להישג הזה, ש-400 מיליון שקלים מתקציב הקאפ יופנה באופן ישיר לקופות החולים לתעדוף לאזורי הפריפריה.

מכלוף מיקי זוהר: עשינו מספר פעולות.

מכלוף מיקי זוהר: כמובן שזה לא מספיק והעבודה עוד - - -

אורלי לוי אבקסיס: השאלה היא אם יש לנו מנגנון פיקוח.

מכלוף מיקי זוהר: אנחנו, ועדת הכספים, הגוף המפקח על הכספים של המדינה.

מכלוף מיקי זוהר: אנחנו נפקח, אנחנו נעקוב, אנחנו נבדוק, אנחנו נחקור ואנחנו ממשיכים לעשות את העבודה.

מכלוף מיקי זוהר: הפערים עוד באמת משמעותיים וייקח עוד זמן לצמצם אותם, אבל אנחנו הולכים לכיוון הזה והדברים שאמרת הם נכונים.

מכלוף מיקי זוהר: רק לדייק משהו, הפגישה האישית שהייתה לי עם ד"ר מסעוד ברהום, מנהל המרכז הרפואי לגליל, שעושה עבודה ברוכה, באמת פגישה חשובה, ואנחנו תיכף נדון בנושא שלו, כי יש לנו פה, במסגרת הדיון, למי שרוצה לדעת, שני נושאים.

מכלוף מיקי זוהר: הנושא הראשון שהוא כמובן בדיון מהיר בנושא פוריה והנושא השני הוא הנושא של המרכז הרפואי לגליל, לגבי הדברים שהם מחכים להם כל כך הרבה זמן, כמו מכשיר פט סי טי, שזה דבר אלמנטרי שאין באזור הזה ואנחנו רוצים לקדם גם את זה.

מכלוף מיקי זוהר: אנחנו נדון בזה וכל הכבוד לד"ר ברהום על היוזמה ואנחנו תיכף גם נממש אותה.

מכלוף מיקי זוהר: חבר הכנסת מיקי לוי, בבקשה.

מיקי לוי: תודה רבה, אדוני היושב ראש.

מיקי לוי: חבריי, חברי הכנסת, מנהלי בתי החולים, תודה רבה שבאתם.

מיקי לוי: ערב התקציב, אני, יחד עם חבריי זעקתי בפרוז'קטור ענק על מחסור גדול וסדר עדיפויות לוקה בחסר בתקציב המדינה לגבי מערכת הבריאות.

מיקי לוי: היה אפשר לעשות יותר ואת ה-1% מע"מ, שלא הצלחנו לחוש באצטבאות המכולת, יכולנו להעביר את חלקו הנה, וההסדר שעשינו לגבי נושא החברות, יכולנו להעביר הנה.

מיקי לוי: יש כסף.

מיקי לוי: אני אומר לכם, יש כסף.

מיקי לוי: אני הייתי שם, אני יודע גם מה עשיתי ברשות המסים כשהייתי אחראי עליה כדי לגבות תוספת כסף של כמעט 9 מיליארד שקל עם הסדרי חוב.

מיקי לוי: יש כסף, צריך לעשות סדר עדיפויות ובשביל זה, אדוני, הוועדה שלך עם ועדת הכספים חייבות לעשות את זה.

מיקי לוי: אני ברשותך, אקרא קצת מהכתוב, כי אני לא אזכור את כל המספרים.

מיקי לוי: תראה, 20% מבני הגיל השלישי חיים בפריפריה, כמעט 200,000 איש.

מיקי לוי: זה לפי בדיקה של מכון מחקר המתמחה בחקר הגיל השלישי.

מיקי לוי: יש 15 מיטות לשיקום גריאטרי לכל 10,000, אני אספתי קצת חומרים, לכל 10,000 בני אדם לעומת 32 במרכז הארץ.

מיקי לוי: פי שניים.

מיקי לוי: אלוהים ישמור.

מיקי לוי: זה במחוז צפוני ונפת באר שבע.

מיקי לוי: במחלקות גריאטריות אחרות המצב הרבה הרבה יותר טוב, אבל נעזוב את זה.

מיקי לוי: בפנימית-גריאטרית ובסיעודית-מורכבת יחד, יש בפריפריה 35 מיטות לכל 10,000 בני אדם לעומת 49 מיטות, נגיד 50, כדי שיהיה לנו קל לזכור, בשאר חלקי הארץ.

מיקי לוי: לא יאומן.

מיקי לוי: הפערים הם פשוט אדירים.

מיקי לוי: יש בכלל בתי חולים שאין את המחלקות האלו, אז איך מטפלים בזקנים?

מיקי לוי: מניידים אותם מבית שאן אני לא יודע לאן והמשפחות לא יכולות להגיע, אז לא מניידים אותם ומשאירים אותם לנבול בבית שלהם.

מיקי לוי: רוב המבוגרים בפריפריה, כ-61%, מוותרים על טיפולי שיניים, לעומת 40% בשאר חלקי הארץ, כי אין להם כסף והעבודה שם לא קיימת.

מיקי לוי: הרוב המכריע מוותר על ביטוח סיעודי בסיסי.

מיקי לוי: ב-2010, זה הנתון שיש לי, רק 27% החזיקו בזה.

מיקי לוי: ואפילו ביטוח משלים של קופות חולים אינו מובן מאליו, רק ל-65% מהם היה כזה לעומת 83% בשאר חלקי הארץ.

מיקי לוי: בכל פרמטר הפריפריה נפגעת, אין משהו שיש לה בו איזושהי עדיפות.

מיקי לוי: רק בשבוע שעבר קראתי שהנה, קריסתו הקרובה של בית החולים רמב"ם, קרובה.

מיקי לוי: חברים, אני בוגר קריסת בית החולים "הדסה עין כרם", אני הייתי שם.

מיקי לוי: המדינה נאלצה להוסיף 1.3 מיליארד שקל למשך חמש שנים, כדי שבית החולים הזה לא יקרוס.

מיקי לוי: אוי ואבוי אם הוא היה קורס.

מיקי לוי: עזבו פרטי, לא פרטי, מדובר באזרחי מדינת ישראל, ועכשיו, וגם אמרה את זה חברת הכנסת לוי אבקסיס, שהנה, נותנים עם איזשהו הסדר של סיוע ממשלתי לפוריה אבל אומרים לו, תביא 40 מיליון שקל.

מיקי לוי: תגידו, אתם רציניים, האוצר?

מיקי לוי: 40 מיליון שקל, כסף קטן, אתם שולחים מנהל בית חולים, במקום שיתעסק ברפואה, במקום שיתעסק בבית החולים, בניהול של בית החולים, להתחיל לאסוף בקומבינות 40 מיליון שקל?

מיקי לוי: אנחנו לא מתביישים?

מיקי לוי: אנחנו יכולים להסתכל לפרצוף שלנו בראי?

מיקי לוי: חברים, אני אומר לכם, בצפון אי אפשר להתמודד עם העומסים.

מיקי לוי: מספר מיטות השיקום במרכז גדול פי 24 לעומת הצפון.

מיקי לוי: ואני לא רוצה להלאות אתכם במספרים, המספרים כלל וכלל לא מחמיאים בהשוואה של פריפריה מול מרכז.

מיקי לוי: אנחנו, גם הוועדה שלך, אדוני היושב ראש, וגם ועדת הכספים, שאני חבר בה, אסור לנו להסכים לדבר הזה.

מיקי לוי: חובה עלינו לבקש דין וחשבון ממשרד הבריאות ולהביא את משרד האוצר לתת דין וחשבון.

מיקי לוי: השבוע, ואני מברך על כך, אבל אפשר היה לעשות אחרת, החזירו 21 מיליארד שקל, יש כסף, להקטנת החוב הלאומי של מדינת ישראל.

מיקי לוי: החזירו, אז היו מחזירים 20 מיליארד שקל.

מיקי לוי: נכון, הריבית שאנחנו, המדינה, צריכה לשלם על החוב הלאומי, שמגיע כמעט ל-700 מיליארד שקל, וזה בסדר, כי אנחנו מדינה צעירה וצריכים לקחת חובות כדי לפתח את המדינה הזאת, אבל היה אפשר להביא את הכסף הזה מ-4.5% מע"מ, היה אפשר להביא את הכסף הזה מלא להוריד את מס החברות לרמות כאלה או בחצי אחוז פחות.

מיקי לוי: היה אפשר להחזיר 20 מיליארד שקל ולא 21 מיליארד שקל לחוב הלאומי, כדי לעשות סדר עדיפויות נכון.

מיקי לוי: אסור לנו כוועדה להרשות את זה.

מיקי לוי: צר לי שאני מתרגז.

מכלוף מיקי זוהר: אנחנו רגילים לזה שאתה מתרגז, אבל אתה דווקא מחברי הכנסת שאני יכול להעיד עליהם שהם מדברים מהלב ואני לא מעיד על הרבה כאן בכנסת שעושים את זה.

מכלוף מיקי זוהר: גם יגאל גואטה, גם אכרם.

יגאל גואטה: יש לך חברים רציניים, בקיצור.

אורלי לוי אבקסיס: לא, החבר'ה שנמצאים פה אלה החברתיים.

יגאל גואטה: קיבלת את השמנה וסלתה של חברי הכנסת.

מכלוף מיקי זוהר: אני מבין את מה שאתה אומר, אבל אני רוצה לדייק דבר אחד, כי היית סגן שר אוצר ואתה יודע שאי הפחתת ההכנסה אינה בהכרח יכולה לעזור להגדיל הוצאה.

מכלוף מיקי זוהר: זה אומר שהפחתת מס החברות והפחתת המע"מ, אין להן שום קשר ליכולת שלנו להגדיל את ההוצאה.

מכלוף מיקי זוהר: זה אומר שגם אם לא היינו מורידים את אחוז המע"מ וגם אם לא היינו מורידים את מס החברות, זה לא אומר שיכולנו להגדיל את ההוצאה.

אורלי לוי אבקסיס: אבל הייתה לך יותר הכנסה ויכולת ל - - -

מכלוף מיקי זוהר: לא, אורלי, לא.

אורלי לוי אבקסיס: היה מתפנה יותר כסף.

מיקי לוי: אם לא היית מחזיר 21 מיליארד - - -

מכלוף מיקי זוהר: לא, לא.

יגאל גואטה: יכולים ממקום אחר, מה זה משנה עכשיו?

יגאל גואטה: מה, זה דיון בוועדת הכספים?

אורלי לוי אבקסיס: אני אגיד לך, אם גבו 7 מיליארד יותר ואומרים, אנחנו רוצים להחזיר חזרה - - -

מכלוף מיקי זוהר: חבר'ה, אני מעורר פה דיונים - - -

יגאל גואטה: אבל זה לא הדיון, מה זה משנה מאיפה הכסף?

מכלוף מיקי זוהר: לא.

מכלוף מיקי זוהר: צריך לדייק, כי מי שרואה אותנו בבית - - -

מיקי לוי: אבל 21 מיליארד שקל - - -

מכלוף מיקי זוהר: מי שרואה אותנו בבית עכשיו עלול לחשוב בטעות שאנחנו היטבנו עם ציבור שיש לו הרבה כסף באמצעות מס החברות ולא נתַנו לציבור שאין לו.

מיקי לוי: אתה יודע מה, עזוב את מס החברות - - -

מכלוף מיקי זוהר: צריך לדייק.

מיקי לוי: הכנסה מותנית ב - - -

מכלוף מיקי זוהר: הוועדה עורכת פה - - -

מיקי לוי: הייתי שם, היה אפשר מה-1% מע"מ ובמקום 21 מיליארד תחזיר 20.

מכלוף מיקי זוהר: זה היה בא על חשבון הגדלת הגירעון, זה סיפור אחר.

מכלוף מיקי זוהר: אני יכול להגיד לכם שגירעון של - - -

מיקי לוי: מיקי, חוב תוצר של מדינת ישראל הוא בין הטובים שיש בעולם - - -

מכלוף מיקי זוהר: 21 מיליארד שקל , רגע, אני אומר - - -

מיקי לוי: מיקי, סליחה, חוב תוצר, אני מתנצל, חוב תוצר של מדינת ישראל 63%, בין הטובים בעולם.

מיקי לוי: יפן 231%, ארצות הברית 100%, גרמניה 91%, מה קרה?

אורלי לוי אבקסיס: אני רק רוצה לצטט את שר האוצר, כשהוא הוריד את המע"מ ב-1%, הוא אמר: כשיש לי עודף אני מחזיר את זה לציבור ואני לא הולך להוריד את החוב הלאומי, שגם ככה התבססנו עליו.

אורלי לוי אבקסיס: יש לנו שם איזושהי ציפייה כמה אמור לרדת לנו בכל שנה.

אורלי לוי אבקסיס: אז עכשיו, כשעושים ההיפך, אני לא יודעת מה הוא אומר.

אורלי לוי אבקסיס: אם הוא רוצה להחזיר לציבור, תאמין לי שהציבור יבחר, במקום להוריד אחוז או חצי אחוז במע"מ, שלא מגיע לכיס שלו, הוא יעדיף שתיתן לו שירותי בריאות איכותיים יותר ותציל אולי את הילד מאיזו חס וחלילה קטסטרופה בריאותית.

מכלוף מיקי זוהר: אורלי, את מדברת בשם עצמך.

מכלוף מיקי זוהר: אני לא בטוח, יש ציבור מסוים שכן רוצה את הורדת המע"מ ויש ציבור מסוים שדווקא נהנה ממנה ויש ציבור שלא נהנה ממנה.

אורלי לוי אבקסיס: יש ציבור שרוצה בריאות ולא משנה איפה הוא נמצא.

מכלוף מיקי זוהר: אני עורך פה דיונים חדשות לבקרים בנושא מצב הבריאות בארץ, וחד משמעית אני קובע, כחבר בקואליציה, שמצב הבריאות באזור הפריפריה הרבה יותר גרוע ממצב הבריאות במרכז הארץ ומצב הבריאות במדינת ישראל בכללותו, הוא לא מי יודע מה.

מכלוף מיקי זוהר: אני קובע את זה ואומר את זה ואני לא בורח מזה, אבל צריך גם לומר את הדברים החיוביים, לא רק את הדברים השליליים.

מכלוף מיקי זוהר: מדינת ישראל פועלת לצמצום הפערים בין הפריפריה והמרכז.

מכלוף מיקי זוהר: אני לא יודע, בטח שזה עדיין לא בזכות הוועדה שלי כי הוועדה שלי רק התחילה את דרכה, אבל היא עושה פעולות ואנחנו נמשיך - - -

יגאל גואטה: רק מהפחד שידעו שהולכים לתת לך את הוועדה כבר - - -

מכלוף מיקי זוהר: ואנחנו נמשיך.

מכלוף מיקי זוהר: לא, זה שנתנו לי ועדה - - -

מיקי לוי: מאה אחוז.

מיקי לוי: אנחנו מברכים אותך על כך.

מכלוף מיקי זוהר: אנחנו נמשיך להילחם.

מיקי לוי: באמת אני מברך אותך על כך.

מכלוף מיקי זוהר: אנחנו נמשיך להילחם על זה.

מכלוף מיקי זוהר: תראו, לגבי הדיון המהיר, יוזמי הדיון אמרו את דבריהם.

מכלוף מיקי זוהר: כמובן שחברי הכנסת הנוספים יגידו את דבריהם, רק אנחנו, ברשותכם, נסכם את הדיון הראשון ונעבור לדיון השני.

מכלוף מיקי זוהר: בדיון השני תוכלו להמשיך ולדבר גם על הדיון הראשון, אין שום בעיה, אני פשוט רוצה - - -

יגאל גואטה: אני צריך ללכת להצבעה.

מכלוף מיקי זוהר: אין בעיה.

מכלוף מיקי זוהר: אתה רשום ואתה הדובר הבא, רק אני רוצה לסכם את הדיון הזה ולהגיד שמסקנות הוועדה לגבי הדיון - - -

אורלי לוי אבקסיס: איזה דיון?

מכלוף מיקי זוהר: שלכם, הדיון המהיר שלכם.

אורלי לוי אבקסיס: אבל היה דיון כבר שיש מסקנות?

מכלוף מיקי זוהר: מה זאת אומרת?

אורלי לוי אבקסיס: רק דיברנו.

מכלוף מיקי זוהר: לא, לא, אנחנו ממשיכים - - -

אורלי לוי אבקסיס: לא שמענו את מנהלי בתי החולים - - -

מכלוף מיקי זוהר: שנייה, שנייה.

מכלוף מיקי זוהר: רגע, שנייה.

מכלוף מיקי זוהר: אני רוצה לעשות סדר.

מכלוף מיקי זוהר: יש כאן שני דיונים.

מכלוף מיקי זוהר: יש דיון אחד שהוא דיון מהיר ועוד דיון אחד של בית חולים רפואי הגליל.

מכלוף מיקי זוהר: הרעיון פה בכללותו, כפי שאני מבין אותו - - -

אורלי לוי אבקסיס: לעשות דיון משותף?

מכלוף מיקי זוהר: כן, לעשות דיון משותף.

יגאל גואטה: זה אותו רעיון, זה הכול אותו הרעיון.

מכלוף מיקי זוהר: אני רק רוצה לפתוח גם את הדיון הבא, כדי שנוכל לעסוק גם בנושא השני.

<קריאה: אבל כבר פתחנו את הדיון בתוך הדברים.

מכלוף מיקי זוהר: הרעיון הוא דומה, זה המצב הרפואי בצפון.

מכלוף מיקי זוהר: פוריה וגליל מבחינתי זו אותה הבעיה.

מיקי לוי: אדוני היושב ראש, אתה צודק.

מכלוף מיקי זוהר: אני רק מוסיף שהדיון הבא, מדובר על בקשה של המרכז הרפואי לגליל, לדון בנושא מתן רישיון להפעלת מכשיר פט סי טי, מערך כירורגי גדול שמטפל בחולי סרטן, כשיש צורך במעקב אחר פונים אלה לא יכול לתפקד בלי פט סי טי.

מכלוף מיקי זוהר: מרכז הגליל שולח חולים באמבולנס למרכז רפואי מרוחק לצורך בדיקה וזאת אחרי המתנה ממושכת באשפוז.

מכלוף מיקי זוהר: זה הנושא של הדיון השני.

מכלוף מיקי זוהר: עכשיו, כמובן, אם ירצו חברי הכנסת שהתייחסו כבר לנושא הראשון להתייחס לשני, יתייחסו, רק בסוף דבריהם של חברי הכנסת שעוד לא התייחסו.

מכלוף מיקי זוהר: לאחר מכן ניצור מסקנה מאוחדת לדיון הזה, שמדברת גם על מרכז רפואי פוריה וגם על המרכז הרפואי לגליל.

מכלוף מיקי זוהר: חבר הכנסת יגאל גואטה.

מיקי לוי: אני מבקש כי הזעיקו אותי, סליחתך, דיון מאוד חשוב.

יגאל גואטה: הרפורמות?

יגאל גואטה: אז בוא נתקזז.

מיקי לוי: לא, אני הולך לכספים.

מכלוף מיקי זוהר: בהצלחה.

מכלוף מיקי זוהר: קדימה, חבר הכנסת - - -

מיקי לוי: תודה רבה.

מיקי לוי: אני מתנצל בפני מנהלי בתי החולים.

אורלי לוי אבקסיס: מיקי, אם אין שם חבר'ה וצריך אותי תודיע.

יגאל גואטה: תודה, אדוני היושב ראש.

יגאל גואטה: אני חושב שהנושא הראשון והדיון הראשון והשני, בסופו של דבר חד הם.

יגאל גואטה: הצפון והפריפריה לא מעניינים את אף אחד.

יגאל גואטה: לא מעניין אף אחד.

יגאל גואטה: מה לעשות, צריך להגיד את האמת על השולחן.

יגאל גואטה: זה לא מעניין אף אחד.

יגאל גואטה: ברור שאם זה היה קורה ב"תל השומר" אז כל אמות הספים במדינה הזאת היו מזדעזעים כי ל"תל השומר" יש קרן של ידידים וכל מיני אנשים שהם חזקים במשק ובכלכלה.

יגאל גואטה: הצפון לא מעניין אף אחד.

יגאל גואטה: במשך השנים למדנו שיש פערים בחינוך, יש פערים ברווחה, יש פערים בתעסוקה.

יגאל גואטה: לפני שבועיים שלושה דיברנו במליאה והגענו כבר לסוף הגרוע ביותר שבפריפריה אנשים מתים יותר בגלל מערכת הבריאות.

יגאל גואטה: לאן עוד צריך להגיע בשביל להבין שזה גרוע?

יגאל גואטה: אנשים מתים יותר.

יגאל גואטה: מה כל כך מסובך?

יגאל גואטה: בפעם הראשונה בחיים שלי, מזה שנה שאני בכנסת, אני מרשה לעצמי כאילו לחלוק על חברתי, חברת הכנסת אורלי לוי, שאמרה שיש דרכים רבות לפתור את הבעיה.

יגאל גואטה: אין דרכים רבות, יש כסף וסדר עדיפויות.

יגאל גואטה: זה הכול.

יגאל גואטה: בזה מתחיל ובזה זה נגמר.

יגאל גואטה: יש כסף ויש מלא כסף.

יגאל גואטה: כשדנו על נושא התקציב, אני יכול להגיד לכם שרק על סעיף אחד, שביקשתי לבדוק אותו, הסתבר שיש בסעיף הזה כמה מיליארדים שבסופו של יום, אחרי ששאלתי כל מיני אנשי מקצוע מה זה הסעיף הזה, אמרו לי, זה כסף שחוזר לבורות השחורים של האוצר.

יגאל גואטה: לא הבנתי מהי המשמעות של הבורות השחורים של האוצר, אבל הבנתי שיש בורות שחורים שנמצאים אי שם באיזה מקום, שיש שם מלא מלא מלא כסף, שרק אם הם ישכילו וירצו לתרום מעשר לפריפריה בצפון, הפריפריה בצפון תשגשג.

יגאל גואטה: לכן אני חושב שבאמת הדיבורים וכל הפרזנטציות והנתונים זה דבר יפה ונחמד, אבל, זה לא הפתרון של הבעיה.

יגאל גואטה: הפתרון של הבעיה זה פשוט שמישהו ירגיש שכואב.

יגאל גואטה: אני לא ראיתי בן אדם שכואב לו ולא צועק.

יגאל גואטה: אין דבר כזה בן אדם שכואב לו ולא צועק, אבל מה?

יגאל גואטה: אנחנו התרגלנו ולצערנו הרב די מהר, אני חושב שאני חבר הכנסת הכי טירון פה, בסך הכול השבוע תימלא שנה, מגיע לי יום הולדת, היושב ראש.

יגאל גואטה: יש עוגה, משהו?

מכלוף מיקי זוהר: אתה לומד מהר אז אני לא יודע - - -

יגאל גואטה: כן, אבל אני אגיד לך את האמת, אני מתוסכל ואני מתבייש עבורכם, כי אם אני בתוך שנה הבנתי שהכול פה זה בלוף ואתם כבר כל כך הרבה שנים פה - - -

מכלוף מיקי זוהר: אז אני אתן לך עצה מניסיון של עוד חצי שנה עליך, תמיד תדבר על כולנו ביחד כי בסוף אנחנו נמצאים באותה סירה.

יגאל גואטה: אני אומר, אני מתבייש בעבור חברים שלי - - -

מכלוף מיקי זוהר: לא עבורכם, עבורנו, תגיד עבורנו.

יגאל גואטה: עבורנו, סליחה.

יגאל גואטה: אני עוד פחות בבלוף, אתם כבר שנים בבלוף - - -

מכלוף מיקי זוהר: למה שנים - - -

יגאל גואטה: כמה שנים אתה?

מכלוף מיקי זוהר: שנתיים עוד מעט.

יגאל גואטה: אז אתה שנתיים, כפול ממני, זה 100% יותר, אבל לא יכול להיות - - -

אורלי לוי אבקסיס: מה אתה רוצה, שנרים ידיים?

יגאל גואטה: לא, לא, לא, אני לא מציע שנרים ידיים, אבל לא יכול להיות, באמת, עם כל הכבוד, זה לא דיון ראשון על נושא הפריפריה ולא על בתי חולים בפריפריה.

יגאל גואטה: זה מעליב, זה מביש, זה מתסכל ששנים רבות באים לפה לדיונים ודיונים ודיונים ובאים חברי כנסת ועושים כותרת, לא שחס ושלום אני מזלזל בזה, ונותנים נתונים והנתונים יפים והפרזנטציה יפה והכל טוב ויפה.

יגאל גואטה: היה לי מנכ"ל, לפני 15 שנה, באחד מהעסקים שלי, שבסוף השנה ישבתי איתו על העסק, לראות איך העסק עובד, אז הוא הביא לי פרזנטציה כזו והוא התחיל להראות לי מה ניסינו ומה קידמנו השנה ומה לקחנו אחורה וטה-טה-טה-טה-טם, אבל בסוף הוא אמר לי שהפסדנו 500,000 שקל השנה.

יגאל גואטה: אמרתי לו, תשמע, חביבי, הפרזנטציה שלך יפה מאוד, אבל אתה הולך הביתה.

יגאל גואטה: אתה הולך הביתה.

יגאל גואטה: וכך צריך להתנהל.

יגאל גואטה: זה לא יכול להיות ששנים רבות מספרים סיפורים על סיפורים על פרזנטציות, ואין לי טענה לאף אחד, בטח לא לחברי שר הבריאות ליצמן, שהוא אהוב הקהל כידוע וחביב הקהל והכל טוב ויפה, אבל זה לא פותר את הבעיה.

יגאל גואטה: יסלח לי שר הבריאות, זה לא פותר את הבעיה.

יגאל גואטה: שוב פעם אנחנו חוזרים לפה וחוזרים לפה וחוזרים לפה וזה כואב מאוד.

יגאל גואטה: אני חושב שהפתרון הוא שצריך לזעזע את המערכת, עם החברים שיש פה, עם מיקי לוי - - -

מכלוף מיקי זוהר: מה אתה מציע?

יגאל גואטה: עם יושב ראש כמו שלנו, שבחמש דקות זעזע מערכת והביא 40 מיליון שקל.

יגאל גואטה: תאמינו לי, אם אנחנו נצטרף אליך, אני מאמין שאפשר להביא סכומים הרבה יותר גדולים.

יגאל גואטה: בכל דבר ועניין שתגיד אנחנו לשירותך ולרשותך לטובת הבריאות של תושבי הצפון.

יגאל גואטה: אתה יודע את זה, זה צריך לזעזע את המערכת.

יגאל גואטה: למדנו - - -

מכלוף מיקי זוהר: עד שדרעי מתקשר.

יגאל גואטה: לא, לא, לא, גם דרעי התקשר על הנכים.

אורלי לוי אבקסיס: ברפורמות אפילו דרעי לא הצליח לא הצליח להוריד את ה - - -

יגאל גואטה: לא, הנה אתה יכול לשאול אותו.

מכלוף מיקי זוהר: לא הצליח?

מכלוף מיקי זוהר: יפה.

אורלי לוי אבקסיס: והצלחנו להביא את הארנונה - - -

יגאל גואטה: אני רוצה להגיד לך שבהצבעה עם אילן גילאון, שכשכולם חשבו שנכה 100%, עם קצבה של 2,438 שקל יכול להמשיך לחיות וזה לא גזר דין מוות, אני הצבעתי נגד הקואליציה, ידידי מיקי זוהר, ואני מוכן לחזור על זה עוד כמה פעמים.

יגאל גואטה: אמרתי תמיד, הדבר היחיד שיכולים לעשות לי, וגם את זה לא, זה לזרוק אותי חזרה לעסקים שלי.

מכלוף מיקי זוהר: אמרתי את זה גם אני.

יגאל גואטה: יפה, אז אנחנו ממש לא מתלהבים.

יגאל גואטה: חשבנו באמת שחבר כנסת זה משהו, אבל זה לא - - - מה לעשות?

מכלוף מיקי זוהר: תודה רבה, חבר הכנסת יגאל גואטה.

מכלוף מיקי זוהר: כל פעם שאתה מדבר אני מקבל השראה מחדש.

יגאל גואטה: אבל מה אנחנו עושים תכלס?

מכלוף מיקי זוהר: עובדים קשה למען הציבור ונביא גם הישגים.

יגאל גואטה: אבל בוא נעשה זעזוע, בוא - - -

מכלוף מיקי זוהר: הוועדה תסיק מסקנות חמורות ונחרצות ואנחנו גם נוציא את זה - - -

יגאל גואטה: לא בעוד שמונה חודשים, מיקי, אנחנו ועדה שצריכה כל יום, כל יום, כל יום - - -

מכלוף מיקי זוהר: נכון, היא עושה את זה, אגב.

יגאל גואטה: ולהביא לפה את האנשים כל יום, כל יום, עד שהבעיה הזו תיפתר, כי אם לא, אז אתה יודע שזה לא תיפתר.

מכלוף מיקי זוהר: אנחנו עובדים קשה, בהחלט.

מכלוף מיקי זוהר: חבר הכנסת אכרם חסון, בבקשה.

אכרם חסון: תודה רבה.

אכרם חסון: צהריים טובים.

אכרם חסון: אני גם מברך את מנהלי בתי חולים שהגיעו וכל את מי שהגיע איתם.

אכרם חסון: כדי לתקן את הרושם, משרד הבריאות מקבל ב-2017 וב-2018, בשנתיים הקרובות, 3 מיליארד שקל תוספת לתקציב משרד הבריאות.

אכרם חסון: השאלה אם יש חלוקה נכונה כדי לפתור את הבעיות ואני אומר לך שלא.

אכרם חסון: כנראה שהכספים האלה הולכים למקומות אחרים, שהם פחות חשובים.

אכרם חסון: אני לא רק מדבר, אני גם מבקר.

אכרם חסון: בשלושת החודשים האחרונים הייתי בשלושה בתי חולים בצפון.

אכרם חסון: ביקרתי, ראיתי, למדתי, שמעתי את מנהלי בתי החולים, הייתי גם בכל מיני מחלקות וראיתי את מה שקורה שם.

אכרם חסון: אני אומר לכם, המצב הוא יותר חמור מאשר אנחנו אומרים אותו כאן.

אכרם חסון: יותר חמור.

אכרם חסון: אני אגיד לכם - - -

יגאל גואטה: האם יש יותר חמור מזה?

יגאל גואטה: שאנשים מתים, מה יש יותר חמור?

אכרם חסון: אני אומר לך, קודם כל, אנחנו מתים מהר בצפון, אבל אנחנו חיים ארבע שנים פחות מהמרכז.

אכרם חסון: ארבע שנים, משרד הבריאות אמר את זה - - -

יגאל גואטה: זאת אומרת, ארבע שנים פחות מהמרכז ועוד ארבע שנים פחות בגלל בתי החולים?

יגאל גואטה: שמונה שנים אנחנו מתים יותר מוקדם.

אכרם חסון: שתבינו, אנחנו חיים פחות ארבע שנים, לא סיסמאות ולא דיבורים.

אכרם חסון: אני אומר, בתי החולים בארץ הולכים לקרוס.

אכרם חסון: הולכים לקריסה.

אכרם חסון: אני הייתי באחד מבתי החולים שהתקציב שלו נגמר בספטמבר.

אכרם חסון: למה?

אכרם חסון: כי הוא קיבל אנשים וטיפל באנשים שהם לא תושבי מדינת ישראל.

אכרם חסון: אנחנו מדינה דמוקרטית, מדינת חוק, אנחנו מדינה אנושית וקיבלנו הרבה פצועים מסוריה ומכל מיני מקומות, היינו חייבים לטפל בהם, אבל כאשר התקציב נגמר אז משרד הבריאות אומר למנהלי בתי החולים, תסתדרו.

אכרם חסון: מה זה "תסתדרו"?

אכרם חסון: או אל תקבלו אנשים והם ימותו בבית או שתשלח את החולים הביתה ותקבל את אלה היותר קשים, אבל גם אלה ששלחנו אותם הביתה הם חולים והם אנשים שזקוקים לאשפוז.

אכרם חסון: כשאתה מסתכל על הטבלה ורואה בנהריה לכל 1,000 איש יש מיטה אחת ובירושלים פי שניים וחצי, במרכז הארץ פי שניים, אז זה אומר שאנחנו לא נחשבים ולא לוקחים אותנו בחשבון.

אכרם חסון: לצערי הרב, אני מלווה ואני רואה מה שהולך לקרות.

אכרם חסון: אני אומר שהמצב הוא בלתי הפיך וקשה מאוד.

אכרם חסון: אני ישבתי עם שר האוצר והוא אמר, "כל מה שביקש משרד הבריאות הוא קיבל".

אכרם חסון: מיקי, זה חשוב מאוד להגיד את זה.

אכרם חסון: כל מה שביקש, אבל אנחנו כנראה צריכים להביא את שר הבריאות לכאן ולראות מה סדר העדיפות שלו.

אכרם חסון: אנחנו העם, אנחנו מייצגים את העם, צריך להיות לנו סדר עדיפות אחר.

אכרם חסון: אנחנו לא רוצים לתת למדינה שהיא נאורה ומתקדמת, שלא בנתה עוד בתי חולים וכל פעם היא מוסיפה עוד מחלקה ועוד משהו והאוכלוסייה גדלה ויותר בוגרת ויש לנו בעיות בלי סוף.

אכרם חסון: אנחנו נשמע עוד פעם את הצרות ואת הבעיות, אבל השאלה היא איך מתקדמים.

אכרם חסון: לפי דעתי צריך להביא לכאן את שר האוצר, צריך להביא לכאן את שר הבריאות, אנחנו רוצים לדעת איך מתקדמים מכאן, איך מצילים את בתי החולים, לא בסיסמאות ולא בדיבורים.

אכרם חסון: צריך לתת העדפה כי אנחנו מדברים על הבריאות שלנו.

אכרם חסון: אני לא צריך פרוטקציה כחבר הכנסת, שאני מקבל טיפול יותר טוב מהאזרח הפשוט שאין לו אבא ואין לו אימא ואין לו מי שיטפל בו.

אכרם חסון: גם הוא בן אדם, יש לו ערך עליון מבחינתי כמדינת ישראל ולכן אני לא יכול לעזוב אותו ולזרוק אותו ולשלוח אותו הביתה.

אכרם חסון: אז בואו נמצא את הנוסחה הנכונה.

אכרם חסון: הוועדה הזאת, חבל שהיא לא קמה לפני שנה או לפני שנתיים וחבל שאנחנו לא עשינו - - -

איתן ברושי: עדיף מאוחר מאשר בכלל לא.

מכלוף מיקי זוהר: לפני 20 שנה.

אכרם חסון: כן, וחבל שלא עשינו גם סדר לפני אישור התקציב כדי שנדע, כי שמחנו שמשרד הבריאות התקציב שלו גדל, אבל הנה אתה רואה שהוא גדל ואנחנו נמצאים במצב יותר גרוע.

מכלוף מיקי זוהר: תראה, הנושא הזה הוא נכון.

מכלוף מיקי זוהר: שר האוצר אכן הגדיל את תקציב הבריאות ב-3 מיליארד שקלים.

מכלוף מיקי זוהר: משרד הבריאות כרגע צריך לתת לנו תשובות לשאלה למה הוא מתעדף את אזור המרכז הרבה יותר מאזור הפריפריה.

מכלוף מיקי זוהר: אנחנו צריכים לזכור שבמשוואה הזאת יש גם את קופות החולים שגם הן מתעדפות את מרכז הארץ על פני אזורי הפריפריה, גם בשל אילוצי תקציב כאלה ואחרים, שהם אילוצים אובייקטיביים, שאני לא חולק עליהם וגם - - -

אורלי לוי אבקסיס: גם משיקולי תחרות.

מכלוף מיקי זוהר: וגם משיקולי תחרות.

מכלוף מיקי זוהר: יפה.

מכלוף מיקי זוהר: אנחנו דנו בזה בנושא "סורוקה" באזור באר שבע, אזור הדרום, יש שם מונופול קצת, יש קופה מסוימת, אנחנו מנסים גם את זה לנסות לפתור אבל, אנחנו היום דנים בצפון, לא בדרום, אז אנחנו ניתן לד"ר ארז און, מנהל המרכז הרפואי פוריה לומר כמה דברים.

יגאל גואטה: אדוני היושב ראש, ברשותך, האם אני יכול לצאת?

יגאל גואטה: יש לנו הצבעה על הרפורמות.

מכלוף מיקי זוהר: כן, בשמחה.

מכלוף מיקי זוהר: אנחנו פה ממשיכים בזה.

מכלוף מיקי זוהר: ד"ר מסעוד ברהום יאמר כמה דברים וימשיכו חברי הכנסת.

מכלוף מיקי זוהר: אחר כך נעבור למשרדי ממשלה.

מכלוף מיקי זוהר: בבקשה.

<ארז און: צהרים טובים, כבוד היושב ראש, חברי כנסת נכבדים, עמיתיי, אורחים.

<ארז און: תודה על ההזמנה, זה בהחלט נושא מאוד חשוב שהוא בנפשנו, אנחנו, כמנהלי המרכזים הרפואיים.

<ארז און: הפערים שיש בין הפריפריה למרכז, אני חושב שהם מוצגים בצורה משמעותית, אנחנו חיים את זה.

<ארז און: אנחנו חיים את זה יומיום, את הפערים האלה, שקיימים באוכלוסייה שאנחנו משרתים אותה, אוכלוסייה שהיא חולה יותר, יותר מחלות כרוניות, יותר מחלות לב, יותר סוכרת, שהיא פי ארבעה מאשר במרכז.

<ארז און: לעומת זאת, שירותים שאנחנו יכולים - - -

מכלוף מיקי זוהר: רגע, סוכרת, אומרים שזה מגיע כתוצאה מלחץ, מעצב, ממרמור, יכול להיות ש - - -

<ארז און: וגם תזונה - - -

מכלוף מיקי זוהר: שבאזור המרכז אולי פחות עצובים?

<ארז און: מעבר לכך זו גם תזונה לא נכונה, שאנחנו יודעים שהיא פחות טובה בצפון.

<ארז און: יש יותר נטייה להשמנה בקרב האוכלוסייה בפריפריה, עוסקים פחות בפעילות גופנית, יותר מעשנים מאשר במרכז, זה שילוב של כמה וכמה דברים.

<ארז און: זה גם עניין של חינוך.

<ארז און: הפערים הם מאוד גדולים ואנחנו נמצאים שם.

<ארז און: אנחנו צריכים לתת את המענה לאתגרים האלה היותר גבוהים, אבל עם פחות משאבים, פחות משאבים.

<ארז און: המשאבים הם פחות בכוח אדם, מדובר פה על הרופאים, וזה אתגר מאוד מאוד גדול לנו, כמנהלי בתי חולים וגם לקופות החולים, להביא רופאים מצוינים לצפון.

<ארז און: אנחנו מתקשים מאוד, קשה מאוד לשכנע רופא מהמרכז, שיש לו את התנאים שהוא נמצא במרכז, לבוא לצפון ולהיות איתנו, שותף לעשייה שלנו - - -

מכלוף מיקי זוהר: בנושא הזה אני חושב - - -

<ארז און: ובעניין הזה לדוגמה - - -

מכלוף מיקי זוהר: שחייבים לעשות שינוי, בנושא של תעדוף, לתת לאנשים הטבות ותמריצים משמעותיים כדי שיבואו להיות רופאים באזורי הפריפריה.

מכלוף מיקי זוהר: זה ממש קריטי.

<ארז און: בהחלט.

<ארז און: בשנה הקודמת היו תמריצים, גם למתמחים, ובעיקר הכי חשוב, למומחים.

מכלוף מיקי זוהר: תמריצים שוברי שוויון.

מכלוף מיקי זוהר: זה צריך להיות תמריץ שובר שוויון.

מכלוף מיקי זוהר: זה לא יכול תמריץ שולי שאז הוא אומר, "אני אוותר על משהו בשביל להישאר במרכז".

מכלוף מיקי זוהר: זה צריך להיות תמריץ שובר שוויון, שהוא יגיד, "לא מעניין אותי כלום, שווה לי ללכת".

<ארז און: אני מאוד מסכים.

<ארז און: היום התמריץ שניתן בקושי מפצה אותו על זה שהוא העתיק את מקום מגוריו, לא מעבר לכך.

<ארז און: בהחלט הנושא הזה של התמריצים הוא מאוד חשוב.

מכלוף מיקי זוהר: אני כבר אומר.

מכלוף מיקי זוהר: דיברתי עם מנהלת הוועדה, אנחנו נעשה על זה דיון בוועדה.

מכלוף מיקי זוהר: דיון ממש ממש מסודר, על תמרוץ רופאים, מתמחים ומומחים, לעבודה באזור הצפון.

מכלוף מיקי זוהר: תמרוץ שובר שוויון, לא תמרוץ קטן.

מכלוף מיקי זוהר: אנחנו נעשה על זה דיון.

מכלוף מיקי זוהר: בסדר גמור.

<ארז און: צריך לדעת איך אנחנו נביא את האנשים המצוינים גם לצפון וגם לדרום.

<ארז און: חלק מזה הוא נושא התמריצים ובהחלט הם צריכים להיות הרבה יותר משמעותיים.

<ארז און: זו חבילה שצריך ליצור, שאפשר יהיה לתת לאנשים המצוינים האלה שיבואו.

<ארז און: הנושא השני הוא איך אנחנו מנגישים את השירותים הרפואיים לאוכלוסייה.

<ארז און: החוכמה היא לא כמו שהיה, שהאוכלוסייה צריכה לנסוע למרכז כדי לקבל את השירותים, כי הם פשוט לא עושים את זה.

<ארז און: אני אתן כדוגמה, דובר על השיקום.

<ארז און: אין מחלקת שיקום ילדים בכל הצפון.

<ארז און: המחלקה הכי צפונית היום במדינת ישראל לשיקום ילדים היא בית לוינשטיין, לידו זה שיבא.

<ארז און: כלומר ילד בצפון שזקוק לשיקום המשמעות היא שהוא צריך לעבור לכמה חודשים - - -

אורלי לוי אבקסיס: ואז אחד ההורים שלו גם - - -

אכרם חסון: אין גם ברמב"ם?

<ארז און: אין שיקום ילדים.

<ארז און: כמו שאמרתי.

<ארז און: שיקום ילדים יש רק מבית לוינשטיין, זה המקום הכי צפוני.

אורלי לוי אבקסיס: יש תכנית למישהו מהמרכזים פה לפתוח שיקום ילדים?

<ארז און: במרכז לשיקום שאנחנו מתכננים יהיה שיקום ילדים.

<מסעד ברהום: אנחנו הוצאנו רישיון לשיקום ילדים, 14 ילדים.

<מסעד ברהום: תוך שנה וחצי אנחנו נפתח אותה.

<מסעד ברהום: הבעיה היא הרבה יותר גדולה, כמו שאמר ידידי ארז, להביא מומחה.

אורלי לוי אבקסיס: אתה מבין שכבר יש תכניות והכל, עכשיו לך תדע מי יפעיל.

<ארז און: המשמעות של ילד כזה שצריך שיקום זה לעבור למרכז עם המשפחה שלו, כשההורים שלו צריכים להפסיק לעבוד, כי אי אפשר להיות עם הילד ולהמשיך לעבוד את העבודה שלך.

<ארז און: אנחנו יודעים שהאוכלוסייה מראש בצפון היא משכבות סוציואקונומיות נמוכות יותר.

<ארז און: המשמעות היא שהילד לא זוכה לשיקום.

<ארז און: זו המשמעות.

<ארז און: הוא פשוט נשאר בביתו ולאחר מכן המשמעות היא שהוא לא יוכל להשתלב בחברה, לא יוכל להשתלב במעגל העבודה ובסוף יהווה נטל על האוכלוסייה.

<ארז און: דובר פה על טיפול נמרץ ילדים, אני חושב שזה בלתי סביר בעליל שבבית חולים כללי לא יהיה טיפול נמרץ ילדים.

<ארז און: אנחנו עוד רוצים לעשות את זה.

<ארז און: עוד פעם המשמעות, איך אנחנו עושים את זה משאבית.

<ארז און: והרשימה ארוכה.

<ארז און: רשימה של שירותים שלא קיימים בצפון ואנחנו, התפקיד שלנו הוא להביא את השירותים לאוכלוסייה ולא את האוכלוסייה לשירותים, כי המשמעות היא שהם לא מקבלים אותם.

<ארז און: האוכלוסייה הזאת תלויה בשירותים הציבוריים, היא תלויה בבתי החולים הציבוריים, אין אלטרנטיבה של רפואה פרטית בצפון, היא כמעט ולא קיימת.

<ארז און: לכן אנשים יכולים לחכות חודשים לניתוחים, למה?

<ארז און: כי אין את השסתום שקיים במרכז שהוא הרפואה הפרטית שיכולים למצוא.

<ארז און: לכן חשוב שהשירותים האלה יהיו ושהם יהיו נגישים וזמינים.

<ארז און: זה כמובן מביא אותי לעניין של תשתיות.

<ארז און: מעבר לכך, צריך תשתיות.

<ארז און: כדי להקים תשתיות צריך תקציב ואנחנו מאוד מאוד מתקשים, כמו שנאמר פה, לגייס תרומות - - -

מכלוף מיקי זוהר: לגייס את ה-40 מיליון שקלים האלה.

מכלוף מיקי זוהר: בעצם עצם זה שאתם לא מצליחים לגייס, מונע את ה - - -

<ארז און: בוודאי, נכון.

מכלוף מיקי זוהר: זה מזכיר לי את נושא התקצוב של חינוך ורווחה במדינת ישראל ונושא המצ'ינג, שנלחמנו על זה והגשנו עליו הצעת חוק, שרשויות שאין להן לעשות את המצ'ינג פשוט לא עושות והכסף הולך אחר כך למקומות החזקים.

מכלוף מיקי זוהר: זה מזכיר בדיוק את אותו הסיפור.

מכלוף מיקי זוהר: אתם צריכים לייצר מצ'ינג של תרומות, שקשה לכם בגלל הנסיבות הפריפריאליות והחברתיות שלכם ובסוף הכסף הזה לא הולך אליכם, הוא יילך לבית חולים במרכז, שהם יחליפו שם את הריצוף, במקום פורצלן הם יעשו אולי משהו קצת יותר - - -

<ארז און: אני רוצה לסיים את דבריי באווירה אופטימית.

<ארז און: אנחנו נמצאים פה כי אנחנו אופטימיים, בידינו השינוי הזה.

<ארז און: אני חושב שבשנים האחרונות נעשו שינויים כבירים בכיוון הנכון.

<ארז און: מכשירי ה-MRI שנכנסו, ניתוחי הלב שנכנסו אלינו, מכשירי קרינה שמגיעים לצפת, בהחלט זה בכיוון הנכון.

<ארז און: זה רק אומר שהדברים בידינו ואפשר לעשות את השינוי הזה.

<ארז און: עם הקצאת המשאבים הנכונה אנחנו יכולים, יחד עם הקופות - - -

<קריאה: אתם שייכים לקופת חולים?

<ארז און: לא, אנחנו בית חולים ממשלתי, נמצאים פה נציגים של הקופות.

מכלוף מיקי זוהר: תודה.

מכלוף מיקי זוהר: ד"ר ברהום, בבקשה.

<מסעד ברהום: קודם כל, חברי וידידי מיקי זוהר, אני רוצה להודות לך על זימון הוועדה הזאת.

<מסעד ברהום: אני הייתי אצלך לפני שבועיים ועוד לפני שהגעתי לנהריה כבר צלצלו אליי להגיד לי, "יש ועדה, אתה מוזמן".

מכלוף מיקי זוהר: זה אומר שאנחנו יעילים.

<מסעד ברהום: יעילים, לא הבנתי מאיפה זה נפל עליי.

<מסעד ברהום: התחלתי לחפש מי-מה-מוף אבל הבנתי שהעסק עובד, באמת תודה רבה לך.

<מסעד ברהום: חבריי, חברי הכנסת, אני מאוד מודה לכם על השתתפותכם.

<מסעד ברהום: ביקרתי גם אצל חלקכם באופן אישי, באהדה רבה קיבלתם אותי.

<מסעד ברהום: עמיתיי, לא הוזכרה פה פרופ' חן, שהיא מנהלת מרחב חיפה, היא גם בוסית-על של בית החולים כרמל.

<מסעד ברהום: נאמרו פה הרבה דברים.

<מסעד ברהום: אני יכול לחזור ולספר שוב, על הפערים, על הקשיים של הפריפריה.

<מסעד ברהום: הפריפריה במערך הבריאות מופיעה פעם בשנה.

<מסעד ברהום: משרד הבריאות מוציא את המספרים היפים האלה, במרכאות, ואז כל המדינה קמה על רגליה, בעיתונות קווים אדומים, מתים, ילדים, תינוקות, שיקום, אין מיטות לניתוחים, אין, אין, אין והכל אין, אחרי שבוע הכול נעלם.

<מסעד ברהום: אני שמח שיש ועדה כזו שמדברים בה עלינו.

<מסעד ברהום: אני חושב שלא בכדי הוועדה הזאת רצה מהר, אני חושב שיושב ראש הוועדה גר בפריפריה.

<מסעד ברהום: ידידי ארז אמר דבר אחד, מי עובר עכשיו את המספרים האלה כל יום?

<מסעד ברהום: אנחנו.

<מסעד ברהום: אנחנו, מי אנחנו?

<מסעד ברהום: אנחנו מטפלים, אנחנו מטופלים, אז מה אנחנו, מסכנים?

<מסעד ברהום: לא מסכנים.

<מסעד ברהום: אנחנו לא מוותרים.

<מסעד ברהום: אנחנו באנו לכאן כי אנחנו אופטימיים.

<מסעד ברהום: אני רוצה לברך את סגן השר ליצמן והיום הוא שר, כל מה שנאמר עד עכשיו, כל ההחלטות שהיו עד עכשיו הן היו בקדנציה הקודמת, למעט הנושא של השיקום, זה היה בקדנציה הזו, אם אני לא טועה.

<מסעד ברהום: אני רוצה לראות, אני מכיר אותו טוב מאוד, שר חיובי מאוד, מכיר את הפריפריה, פעלתן מאוד, הייתי מת לראות מיליארדים שיירדו וייפלו על מערכת הבריאות בפריפריה.

<מסעד ברהום: אני אומר לכם, לגבי מיטות אשפוז, הזקנה בנהריה כבר לא במסדרון, הזקנה כבר נמצאת בחדר המדרגות.

<מסעד ברהום: 1.1 מיטות ל-1,000 בגליל המערבי.

<מסעד ברהום: זה המספר הנמוך ביותר במדינת ישראל של מיטות.

<מסעד ברהום: בתוך חמש שנים כל הגליל המערבי עולה ל-700,000.

<מסעד ברהום: 700,000 איש.

<מסעד ברהום: אני בסוף השבוע לא ישנתי דקה אחת, יחד עם חבריי בהנהלה, היינו בבית החולים, לחפש מיטות.

<מסעד ברהום: זה בהחייאה, זה מגיע מחדר הלם, מה עושים עם טיפול נמרץ שיש לו 30 חולים וכבר נמצאים פזורים בכל המחלקות עוד חולים נוספים.

<מסעד ברהום: בלתי אפשרי להתקיים.

<מסעד ברהום: אנחנו יכולים לעשות זאת.

<מסעד ברהום: צריך להקים מגדל אשפוז, מיידי.

<מסעד ברהום: יש לי ועדת חקירה ואני אומר את זה בגלוי.

<מסעד ברהום: אני כבר שנתיים מדבר על זה ואני לא עושה כסת"ח.

<מסעד ברהום: מכירים אותי, אין כסת"ח אצלי.

<מסעד ברהום: חייבת להיות מיידי החלטה על 200 מיטות אשפוז עכשיו, כי עכשיו מחליטים, בעוד שבע שנים מקבלים את הבניין.

<מסעד ברהום: אנחנו נהיה כבר הרבה פחות מ-1.1 מיטה ל-1,000 איש.

<מסעד ברהום: אני מדבר על פט סי טי.

<מסעד ברהום: זה הדבר הכואב ביותר, יש עוד כמה מכשירים.

<מסעד ברהום: פט סי טי לחולים אונקולוגיים, מדובר בחולים אונקולוגיים, 600,000 איש מטופלים בשתי מחלקות אורתופדיות, כירורגיות, ניתוחי ראש, עמוד שדרה, הרבה חולים אונקולוגיים, מעל 11,000 טיפולים אונקולוגים יש לי במכון וחולים אונקולוגיים שאנחנו עוקבים אחריהם.

<מסעד ברהום: איפה המכשיר פט סי טי שהוא חיוני מאוד למעקב?

<מסעד ברהום: בצפון מחכים שלושה חודשים, במרכז שבוע.

<מסעד ברהום: חולים שאני מכיר אמרו, "אנחנו לא נחכה.

<מסעד ברהום: נשלם לאסותא את ה-4,000, 5,000 שקל", ואין להם, חתך סוציואקונומי נמוך.

<מסעד ברהום: הם נוסעים לאסותא, משלמים 5,000 שקל ובאים עם התוצאות לרופא.

<מסעד ברהום: הסורים.

<מסעד ברהום: אני אספר סיפור קצר.

<מסעד ברהום: אנחנו, בתי החולים צפת, פוריה ואנחנו, אנחנו התחלנו את הדרך לטיפול בסורים.

<מסעד ברהום: מזה כמה חודשים טובים בית החולים שלי הפך להיות בעיקר מטפל בסורים, בגלל דברים ביטחוניים, גם בגלל שבית החולים יכול לתת שירות טיפול בטראומה מכף רגל עד ראש.

<מסעד ברהום: השנה הזאת אני כבר לא יכולתי לספוג את העול התקציבי של הסורים.

<מסעד ברהום: המדינה, ולא משרד הבריאות, המדינה לא משלמת מספיק על הסורים.

<מסעד ברהום: יש סבסוד לחולה הישראלי, אבל לא לסורים.

<מסעד ברהום: היום אני נמצא ב-25 מיליון שקלים גירעון, סיימתי את השנה, בגלל הסורים.

<מסעד ברהום: אני ניגש למשרד הבריאות ואומר, רבותיי, זה עול וחור בתקציב משרד הבריאות.

<מסעד ברהום: מה התשובה?

<מסעד ברהום: "זה חור בתקציב שלך".

<מסעד ברהום: ככה נאמר לי.

אורלי לוי אבקסיס: מה אתה אמור לעשות כשמביאים לך פצוע?

אורלי לוי אבקסיס: להגיד "אני לא מטפל בהם"?

<מסעד ברהום: לא, זו החלטת ממשלה, אני בית חולים ממשלתי.

אורלי לוי אבקסיס: רגע, אני מצטערת שאני שואלת.

אורלי לוי אבקסיס: זו החלטה בלי תקציב בצדה?

אורלי לוי אבקסיס: אתה צריך לממן את ההחלטה שלהם?

<מסעד ברהום: זו החלטה בלי תקציב ריאלי, אני מקבל תת-תקצוב ריאלי.

<מסעד ברהום: היום אצלי נעשה מראשון למאי עד סוף אוגוסט תקצוב מדויק של כל פצוע סורי, בממוצע הוא 10,321 שקלים, בָּדוק.

מכלוף מיקי זוהר: כמה תקצבו?

<מסעד ברהום: אני מקבל היום על זה 1,300 שקל.

מכלוף מיקי זוהר: 1,300 שקל.

<מסעד ברהום: על כל חולה פצוע סורי.

מכלוף מיקי זוהר: זאת אומרת כל פצוע סורי שמגיע אליך יוצר לך גירעון של 9,000.

<מסעד ברהום: הומני.

<מסעד ברהום: אני פתחתי את ועידת איפא"ק ב-2014, הומני ביותר.

<מסעד ברהום: אני צובר גם ניסיון.

<מסעד ברהום: יש לי הרבה פצועים של מלחמה, אני צובר ניסיון ואנחנו יודעים למה אנחנו צוברים ניסיון.

<מסעד ברהום: זה חשוב, אבל זה לא מספיק.

<מסעד ברהום: מישהו צריך לספק.

<מסעד ברהום: ארבע שנים אני סופג, סופג, סופג ואף אחד לא מכסה את ההוצאות האלו.

<מסעד ברהום: היום החומר הזה נמצא על שולחנו של ראש הממשלה, כי זו לא בעיה של משרד הבריאות, הסורים הם לא בעיה של משרד הבריאות.

מכלוף מיקי זוהר: כמה פצועים יש אצלך?

<מסעד ברהום: כל יום 40.

<מסעד ברהום: ממוצע 40.

<מסעד ברהום: הגענו עד מעל 1,500 סורים עד כה.

<מסעד ברהום: לפעמים נכנס פצוע שצריך טיפול רציני ביותר.

מכלוף מיקי זוהר: בחישוב פשוט אלה 14 מיליון שקל רק מזה.

<מסעד ברהום: אני יכול לספור הרבה יותר.

<מסעד ברהום: יש לי 14,800 ימי אשפוז ב-2016, תכפיל ב-10,000 שקל, אנחנו כבר ב-140 מיליון שקל.

<מסעד ברהום: 7,000 ב-2015, עוד 70 מיליון שקל.

<מסעד ברהום: אני כרגע לא רוצה לספור את הבעיה של הסורים בלבד.

<מסעד ברהום: זו בעיה.

<מסעד ברהום: לגבי תרומות, נאמר פה, לא מקבלים תרומות.

<מסעד ברהום: אני העליתי את התרומות מ-2 מיליון ל-20 מיליון, מקסימום שהגעתי בשנה.

<מסעד ברהום: רעיה שטראוס, נשיאת העמותה, היא לא נוכחת כאן היום בגלל שהיא יצאה היום, אישה מבוגרת, יצאה היום לקבץ נדבות למען בית החולים שלי בארצות הברית ובקנדה.

<מסעד ברהום: יצאה במיוחד, אבל כמה אפשר להביא?

<מסעד ברהום: אנשים רוצים לתרום למרכז הארץ וזה ברור למה.

<מסעד ברהום: אני מכבד, גם הם זקוקים לתרומות, גם הם זקוקים לכסף שמשרד הבריאות נותן, אבל אנחנו זקוקים לזה לא פחות.

מכלוף מיקי זוהר: בסדר גמור.

מכלוף מיקי זוהר: הדברים באמת ברורים ובחלק ממסקנות הוועדה נדבר עליהם.

אורלי לוי אבקסיס: אולי כדאי לשמוע גם את מנהלת - - -

<קריאה: מנהלת בית חולים העמק, כן.

<קריאה: כן, יש עוד מערכת בריאות במדינת ישראל, שלא שייכת למדינה.

מכלוף מיקי זוהר: מה זאת אומרת?

<קריאה: שירותי בריאות הכללית.

מכלוף מיקי זוהר: אוקיי, בבקשה, למרות שתורך טרם הגיע, אבל אם אתם רוצים עכשיו, אחרי מנהלי בתי החולים, אין בעיה.

<אורנה בלודהיים: לא, אין לי בעיה.

<אורנה בלודהיים: אפשר לפי הסדר.

מכלוף מיקי זוהר: בעיקרון רציתי לאפשר לשני חברי הכנסת כדי שחברי הכנסת יוכלו לסיים את דבריהם, כן.

מכלוף מיקי זוהר: דב חנין ואחר כך את.

דב חנין: תודה, אדוני היושב ראש.

דב חנין: אני מצטרף לברכות על הדיון הזה.

דב חנין: לפני שאני אדבר על הבעיות אני בכל זאת רוצה להתחיל באיזשהו טון אופטימי.

דב חנין: אני לא מכיר את כל מוסדות הבריאות בפריפריה, אבל את המרכז הרפואי לגליל יצא לי להכיר ואני רוצה קודם כל לנצל את ההזדמנות כדי להביע הערכה עצומה לאנשים שעובדים שם, באמת בתנאים מאוד קשים.

דב חנין: רופאים, אחיות, צוות, עושים עבודה מופלאה, וכשאני שומע על הקשיים של המוסד הזה אני אומר לעצמי, איזה אנשים מדהימים.

דב חנין: האנשים האלה שעובדים שם, לפעמים תחת לחץ, בקור רוח, בשקט, בתבונה ובעצם החולה הרבה פעמים מרגיש שהוא מקבל את המעטפת הכי טובה למרות שמסביב אנחנו רואים שהמעטפת הזו חסרה והיא לוקה מאוד מאוד בחסר.

דב חנין: אדוני היושב ראש, אנחנו עוסקים פעם אחר פעם בנושא פערי בריאות בפריפריה, הפעם אנחנו עוסקים בפערי בריאות בצפון והתמונה היא תמונה בלתי אפשרית.

דב חנין: אנחנו בכלל, במדינת ישראל, נמצאים במצוקה מאוד קשה של מערכת הבריאות.

דב חנין: זה לא שמערכת הבריאות במרכז נמצאת במצב אידיאלי, אבל כשאנחנו משווים את מה שקורה בצפון ובדרום אנחנו רואים מערכות בריאות שנמצאות הרחק מאחור וזה מתבטא בנתוני תמותה, כמו שאמר חבר הכנסת חסון, שבצפון ובדרום חיים פחות, זה מתבטא בנתון מזעזע, שאני חייב להגיד שאני הייתי צריך לקרוא אותו כמה פעמים כדי להאמין, שבמחוז הצפון יש עלייה בתמותת התינוקות.

<מיכל כהן דר: לא.

דב חנין: זה נתון שאני אשמח שתתקנו אותי.

דב חנין: זה הנתון שנצא בפניי, זה נתון מאוד מאוד קיצוני, אם הוא אכן נכון, שבמחוז הצפון יש עלייה בתמותת התינוקות.

דב חנין: אם הנתון הזה לא נכון, אנא, תקנו אותנו, כי אנחנו נמצאים במגמה עולמית של ירידה משמעותית בתמותת תינוקות בכל מקום ולא היינו רוצים - - -

<מיכל כהן דר: הצפון מוביל בירידה בתמותת תינוקות, ולא רק זה, הוא מוביל בירידה וגם בפער בין יהודים לערבים.

<מיכל כהן דר: זה דבר יותר נכון.

דב חנין: קודם כל, גבירתי, אני תמיד שמח לשמוע בשורות טובות.

דב חנין: אני באמת מודה לך ואני אשמח לקבל את הנתונים בעניין הזה.

<מיכל כהן דר: בשמחה.

דב חנין: אנחנו מדברים, אדוני היושב ראש, על מחסור ברופאים, זה דבר אבסורדי.

דב חנין: במחוז הצפון יש מחסור ברופאים ואנחנו יודעים שמחוז הצפון הוא מחוז שיש בו אוכלוסייה ערבית מאוד גדולה.

דב חנין: לימודי רפואה הם הלימודים המועדפים על הציבור הערבי.

דב חנין: אלפים רבים לומדים בחוץ לארץ רפואה, כדי לחזור ולעבוד כאן כרופאים ועדיין יש מחסור ברופאים במחוז הצפון.

דב חנין: מאוד מאוד בעייתי.

דב חנין: אחיות, כוחות עזר רפואיים, שיעור המיטות לאשפוז, הנתון של הגליל המערבי הוא באמת נתון קשה ביותר.

דב חנין: 1.1?

<מסעד ברהום: רק נקודה לתקן.

<מסעד ברהום: חסר תקנים.

<מסעד ברהום: יש רופאים.

<מסעד ברהום: זה עוד יותר - - -

דב חנין: עוד יותר גרוע.

דב חנין: הרופאים נמצאים, אבל אין את התקנים כדי שהרופאים האלה יוכלו לעבוד במערכת.

דב חנין: אדוני, אני מסתכל על רשימת הצרכים והאתגרים של המרכז הרפואי לגליל, פירט אותם ד"ר ברהום, מנהל המרכז, בסופו של דבר כל הדברים האלה, כאשר אנחנו מסכמים אותם למספרים, אנחנו לא מדברים על כסף גדול.

דב חנין: אנחנו מדברים, יחסית לכספים שמסתובבים פה בבניין הזה, על כסף מאוד מאוד קטן.

דב חנין: הבעיה היא שהכסף הקטן הזה חסר.

דב חנין: יש כאן בחדר הזה נציגים ונציגות של הפורום האזרחי למען קידום הבריאות בגליל.

דב חנין: יש פה, אדוני היושב ראש, בני ברית נהדרים, אנשים שהם באמת מהאזור וקמו והתארגנו ועושים מעשה ופועלים, מלווים ונאבקים ואני חושב שיחד איתכם אנחנו יכולים לעשות פה איזה שינוי.

דב חנין: אני רק רוצה להציע הצעה מעשית.

דב חנין: מכיוון שאני מכיר, לצערי, את הנושא הזה כבר כמה שנים, אני אומר לכם בתסכול מאוד גדול, שמאז שאני מכיר את הנושא המצב לא השתפר.

דב חנין: אני אומר את זה בתסכול, שלמרות העבודה הרבה שנעשית, ובאמת העובדה שיש שיפורים ו-MRI וכדומה, בגדול, המצב לא השתנה לטובה.

דב חנין: ההצעה המעשית שלי אליך, אדוני היושב ראש, היא להקים בוועדה שלך איזושהי ועדת משנה, אם אדוני פנוי מספיק תעמוד אתה בראשה, אם אתה לא מספיק פנוי אתה יכול להציע לחברת הכנסת אורלי לוי אבקסיס לעמוד בראש הוועדה - - -

אורלי לוי אבקסיס: כאילו אני פנויה?

דב חנין: לא, היא לא פנויה, רק שאני מכיר אותה כאחת שאוהבת לעבוד גם בשעות לילה מאוחרות.

דב חנין: תקיימו דיון שבועי, אני מציע, דיון שבועי.

דב חנין: קחו את כל הבעיות שיש כאן על השולחן וקיימו דיון שבועי שיעקוב אחרי כל אחת ואחת מהבעיות עד שהן ייפתרו.

דב חנין: אני רוצה לתת דוגמה של משהו שנמצא כאילו מחוץ לשולחן שלנו, אם כי הוא נמצא בנייר הזה, וזה הסיפור של הכביש הבלתי אפשרי שמוביל לבית החולים בנהריה.

דב חנין: אחרי שנטפל בכל, כאשר הכביש - - -

אורלי לוי אבקסיס: הגשתי על זה שאילתה השבוע, במליאה, ביום רביעי.

אורלי לוי אבקסיס: ענה לי השר והוא אמר שהתכניות כבר הסתיימו, הן תיכף יוצאות לפועל ותהיה גם הרחבת השוליים עד אשר יהיה את כל הפתרון מצומת כברי.

אורלי לוי אבקסיס: שוב פעם, אני חושבת, אני נורא מאמינה ביכולות של שר התחבורה, כי כשהוא רוצה הוא עושה מהפיכות, רק שהובטח לנו גם קודם שהדבר הזה כבר היה צריך להיכנס לביצוע.

דב חנין: משפט, אדוני היושב ראש, זה דבר מאוד קל לביצוע.

דב חנין: אני עומד פה בראש ועדת משנה לתחבורה ציבורית.

דב חנין: להכשיר את השוליים לפחות, עד שירחיבו, לתנועת רכב חרום, להכשיר את השוליים.

דב חנין: זה אפשרי.

דב חנין: אפשר לעשות את זה בתוך חודשיים מהיום וזה מציל חיים.

דב חנין: זה מציל חיים, לא פחות.

מכלוף מיקי זוהר: אוקיי, נבדוק את זה.

מכלוף מיקי זוהר: בסדר גמור, תודה רבה.

מכלוף מיקי זוהר: לגבי הנושא של ועדת משנה, אני חייב לומר, הוועדה הזו יכולה להתכנס לא רק כוועדת משנה אלא גם בדיונים רגילים לנושאים מסוימים.

מכלוף מיקי זוהר: אנחנו לא מרגישים שהוועדה הזו היא מה שנקרא מורמת משאר הוועדות.

מכלוף מיקי זוהר: היא יכולה לדון בכל נושא ובכל סוגיה, אפילו הפשוטה ביותר ודנו פה בדברים שהם לא כאלה, אתה יודע, בומבסטיים.

מכלוף מיקי זוהר: כמו למשל, בעיר צפת יש מקום שלא חיברו אליו חשמל, אז דנו, כי אלה תושבי פריפריה והרגשנו שמקפחים אותם וביקשנו פתרון וחיברו להם את החשמל.

מכלוף מיקי זוהר: גם את זה אנחנו עושים בוועדה ואנחנו לא מתביישים לעשות גם את זה, אז אם צריך לעשות נושאים פרטניים במסגרת מליאת הוועדה, אין לי שום בעיה לעשות את זה.

מכלוף מיקי זוהר: חבר הכנסת ברושי, בבקשה.

איתן ברושי: אדוני היושב ראש, חברי הכנסת וחבריי מן המערכת הרפואית.

איתן ברושי: אני מתנצל, אנחנו רצים פה מאירוע לאירוע.

איתן ברושי: הכנסת דומה קצת לגן אירועים, יש בו זמנית.

איתן ברושי: אני רוצה לומר שהדיון הזה הוא לא ראשון ואני לא בטוח מהי התרומה שלו בסופו של דבר.

איתן ברושי: אני רוצה להגיד למנהלי בתי החולים, ואני מכיר פה חלק וביקרתי, שחלק - - -

מכלוף מיקי זוהר: אני חייב לשאול שאלה, רגע, שנייה.

מכלוף מיקי זוהר: חייב לשאול שאלה.

מכלוף מיקי זוהר: אני שומע אותך, על בסיס קבוע אתה מגיע לוועדה, ייאמר לזכותך - - -

איתן ברושי: אני חבר בוועדה.

מכלוף מיקי זוהר: אתה מגיע לדיונים ואתה חבר בוועדה ובכל פעם אתה בא ותורם את חלקך לוועדה, אבל בכל פעם אתה טורח לומר שאתה לא יודע אם יש בכלל - - - ואם היא יכולה לעשות משהו.

איתן ברושי: אני אגיד תיכף למה.

מכלוף מיקי זוהר: יש לך שתי אפשרויות.

מכלוף מיקי זוהר: אחת, או להיות קצת יותר פעלתן בוועדה כדי שגם נעשה איזשהו שינוי פה, או אולי להפסיק לבוא כי אולי אתה באמת מרגיש - - -

איתן ברושי: אני אגיד למה.

מכלוף מיקי זוהר: למה?

איתן ברושי: משום שאין תכנית - - -

מכלוף מיקי זוהר: - - - כי אתה צריך להגיד את הדברים מטעם האופוזיציה.

איתן ברושי: לא.

מכלוף מיקי זוהר: תראה, אני אגיד לך משהו.

מכלוף מיקי זוהר: אין לי בעיה שתבקר את הוועדה - - -

איתן ברושי: לא, אני לא מבקר את הוועדה, אני מבקר את - - -

מכלוף מיקי זוהר: אז תבקר את הממשלה - - -

איתן ברושי: מיקי, תן - - -

מכלוף מיקי זוהר: הוועדה היא לא הממשלה - - -

איתן ברושי: רגע, עם כל הכבוד, אתה לא צנזור.

מכלוף מיקי זוהר: הוועדה מעוררת דיון - - -

מכלוף מיקי זוהר: תן לי רגע.

מכלוף מיקי זוהר: אני אתן לך לדבר ועוד איך, אבל אתה יודע מה זה, בוועדה יש גם - - -

איתן ברושי: אני חושב שהבעיה העיקרית היא שאין תכנית לאומית לבריאות ואין מפת עדיפות לבריאות.

איתן ברושי: לפני כן היה פה דיון על באר שבע, נשמעה אותה זעקה ולא יכול לקרות שום דבר כשאין תכנית עבודה רב שנתית ואין תכנית לאומית לבריאות ואין מפת עדיפות לבריאות ואין סדר עדיפות לבריאות.

איתן ברושי: זה קיים כמעט בכל תחום אחר, לא בבריאות.

איתן ברושי: אמרתי את זה לליצמן.

איתן ברושי: ביקרתי אותו, אני מדבר איתו ואני מעריך אותו, אבל אני חושב שהסבלנות שלנו, שלכם, עולה ביוקר לאזרחים משום שאין פה למה לצפות כרגע.

איתן ברושי: אני ביקרתי את בית החולים בעפולה, ראיתי בניין, היה איתי ד"ר נועם, שבונים אותו עשר שנים משום שהתקציב הוא שנתי ואז הקבלן פושט רגל.

איתן ברושי: אני לא רוצה להאריך, ואני מתנצל שאני קופץ למשהו אחר, פשוט ממש בו זמנית, אבל אמרתי את זה לליצמן ואני אומר לכם, באיזשהו מקום הסבלנות של מנהלי בתי החולים, ביקרתי גם בפוריה וגם בנהריה, היא סבלנות מוגזמת, משום שהציון לשבח על מה שהתקבל בשנים האחרונות הוא דבר מינימלי.

איתן ברושי: תראו, בחדר הזה, לפני שעה, היה דיון על קרן קיימת לישראל.

איתן ברושי: מסתבר שקרן קיימת לישראל העבירה כספים לאיכילוב.

איתן ברושי: לא לפריפריה, לאיכילוב.

איתן ברושי: קרן קיימת שאני - - -

אורלי לוי אבקסיס: שהחברים שלך מאוד פעילים שם.

איתן ברושי: רגע, לכן זו לא אופוזיציה.

איתן ברושי: ישב שם לא דני עטר אלא מישהו אחר.

איתן ברושי: אני לא רוצה להאריך.

איתן ברושי: אני תקפתי את זה.

איתן ברושי: לאיכילוב?

איתן ברושי: תמיד אני אומר שיש בישראל חוק בפיזיקה, שכל הנחלים זורמים לים וכל הכסף לתל אביב.

איתן ברושי: לכן, הבעיה היא לא שיחות קוטראי, הבעיה היא מהי תכנית העבודה ואין.

איתן ברושי: אני אומר את זה בצער.

איתן ברושי: אמרתי את זה למנכ"ל, אמרתי את זה לשר, אני אומר לכם, יושבת פה מנהלת המחוז של משרד הבריאות, גם החלוקה הזאת בין קופות החולים לממשלה כבר לא מעניינת את אף אחד.

איתן ברושי: מה זה מעניין את האזרח שהולך לנגב או לגליל אם הוא בשירותי בריאות או ממשלה?

איתן ברושי: יש לו או אין לו בריאות?

איתן ברושי: בלי בריאות הוא לא יילך לשום מקום.

איתן ברושי: אנשים לא רוצים להיות פראיירים של אף אחד.

איתן ברושי: מוכנים להיות שליחים, אבל לא להיות פראיירים.

איתן ברושי: גם התקציב לרופאים, ביקרתי בבתי חולים, גם בנהריה, פגשתי רופאים שעברו לצפון, הם אמרו שהם לא קיבלו את הסיוע.

איתן ברושי: לא עבד כמו שצריך.

איתן ברושי: פניתי גם ללשכת שר הבריאות.

איתן ברושי: בסופו של דבר, המטרה שלנו בוועדה הזאת, שאני באמת חושב שהיא חשובה, ולכן אני גם מקפיד ומשתדל להיות בישיבות, והייתה פה זעקה גדולה.

איתן ברושי: ראש העיר באר שבע זעק, התקרה התרוממה פה, רוביק דנילוביץ' שזעק על בית חולים בבאר שבע ומיקי לא השתיק אותו.

איתן ברושי: לכן הבעיה פה היא לא ממשלה ואופוזיציה, הבעיה היא האם הבריאות היא בידיים הנכונות מבחינת הממשלה.

איתן ברושי: השר הוא שר חיובי, אני יודע את זה.

איתן ברושי: לכן אני אומר לכם, מנהלי בתי חולים, צריכים לנקוט פה צעדים יותר דרמטיים, צריכים פה פתרון לא קונבנציונאלי.

איתן ברושי: לא שיהיה עוד MRI ועוד כביש, צריכים פה כמעט להתחיל מהתחלה, לבנות מערכת בריאות של מדינה מתקדמת, שיש לה גידול באוכלוסייה, שהיא רוצה לחזק את הנגב ואת הגליל והיא רוצה להיות מדינה ככל המדינות המתקדמות בעולם.

איתן ברושי: היא לא יכולה להיות, בתנאים האלה זה לא קורה.

איתן ברושי: זה לא רק כסף.

איתן ברושי: אמרתי, זה סדר עדיפות.

איתן ברושי: אני אמרתי לא פעם לליצמן, אתה כמו סנטה קלאוס, מחלק מתנות, אבל אין לך תכנית.

איתן ברושי: הייתי איתו אצל אורנה, אז הוא אמר, "טוב, ניתן שירותים למחלקה הפסיכיאטרית".

איתן ברושי: אמרתי לו, "ליצמן, האם זו תשובה של שר לבית חולים, שירותים למחלקה פסיכיאטרית?", זה דבר שמזמן היה צריך, לא סופרים דבר כזה.

איתן ברושי: זה כמו אוגדונר שנותן ג'יפ לפלוגה המצטיינת.

איתן ברושי: זה לא המצב.

איתן ברושי: לכן אני קורא לכם, אני אומר לכם, רופאים ומנהלי בתי חולים, ואני לא מחלק את זה, לא פוליטית ולא לפי קופת חולים, יודעים מאיפה אני בא, מעולם לא הסתרתי את הצבע שלי, אבל מיקי יודע שאני בן ברית לדברים הנכונים.

איתן ברושי: אני נרתמתי לבריאות בזמן שעומד לרשותי.

איתן ברושי: אני חושב שזה דבר מאוד חשוב.

איתן ברושי: אני מוכן, יחד עם אורלי, והיינו גם בבתי חולים, אני מוכן לעשות כל מה שתגידו, אני רק אומר לכם דבר אחד, המצב הקיים לא יכול להימשך ואתם לא יכולים להיות חתומים על המצב הזה.

איתן ברושי: זה בקדנציה שלכם, גם שלי, האחריות עלינו.

איתן ברושי: חייבים ליצור משהו לא שגרתי, שיוצא מהנקודה הלא טובה הזאת ומביא אותנו בביטחון תוך פרק זמן קצוב למקום אחר.

איתן ברושי: המקום האחר הזה, אתה שאלת איך עושים את זה, אני לא יכול לתת תשובה כרגע.

<קריאה: אבל אמרת - - -

איתן ברושי: רגע, אני גם לא המומחה הכי גדול.

איתן ברושי: אתם יותר ממני.

איתן ברושי: צריכים תכנית שתוך פרק זמן קצר יהיה שינוי דרמטי במצב הבריאות ובנתונים.

איתן ברושי: אני מאחל לכם בהצלחה והעיקר הבריאות.

מכלוף מיקי זוהר: תודה רבה.

מכלוף מיקי זוהר: הדברים - - -

<קריאה: נעשה עלייה של חסידי גור לצפון - - -

מכלוף מיקי זוהר: אני רוצה לקבוע סדרי דיון עד לתום הדיון, הדיון צריך להסתיים בקרוב.

מכלוף מיקי זוהר: אני מתנצל שאני לא אוכל לאפשר יותר מדקה לכל דובר, כי אנחנו צריכים לסיים את הדיון בשתיים והשעה היא שתיים אז בקצרה, ממוקד, כדי שנוכל לאפשר לכולם.

מכלוף מיקי זוהר: כן.

מכלוף מיקי זוהר: פרופ' אורנה בלודהיים, בבקשה.

<אורנה בלודהיים: אני מרגישה שאני צריכה להגיד שהמלך עירום, כי מדינת ישראל משקיעה בתקציב הבריאות פחות מיוון מהתוצר הלאומי ובעצם כל מה שאמרו פה על הפרק, אם היו פה מנהלים אחרים הם היו מעלים בעיות אחרות, אין מספיק תקציב לבריאות.

<אורנה בלודהיים: התוצאות הטובות שאנחנו רואים מבחינת מדדים ותוחלת חיים, נשענים על מה שהיה בעבר.

<אורנה בלודהיים: אנחנו לא נראה את התוצאות האלו אם נמשיך כך.

<אורנה בלודהיים: זה דבר אחד.

<אורנה בלודהיים: הצפון מתאפיין באוכלוסייה יותר חולה, פחות משכילה, תלויה יותר במערכת הציבורית כיוון שהמעמד הסוציואקונומי שלה יותר חלש ובמה אנחנו נאלצים לשרת את האוכלוסייה הזו, במחצית כמות הרופאים על כל 1,000 תושבים?

<אורנה בלודהיים: בעשרות אחוזים פחות חדרי ניתוח?

<אורנה בלודהיים: בעשרות אחוזים פחות מיטות אשפוז?

<אורנה בלודהיים: בהרבה פחות תקנים?

<אורנה בלודהיים: באמת, הגענו, לדעתי, לקו אדום.

<אורנה בלודהיים: זה דומה למה שאחרים אומרים, אבל אני מרגישה שאנחנו שוכחים שבתי חולים ממשלתיים, המדינה מכסה את הגירעון שלהם כל שנה, מנכ"ל משרד הבריאות הציג את הנתונים האלה בצורה פומבית.

<אורנה בלודהיים: אני הייתי צריכה לקבל 250 מיליון שקל כמו שמשרד הבריאות מסבסד את בית החולים נהריה, כבית חולים ששייך לכללית, זה לא קורה - - -

אורלי לוי אבקסיס: כמה אתם מקבלים מהכללית?

מכלוף מיקי זוהר: אני לא יכול לאפשר.

<אורנה בלודהיים: לא, לא - - -

מכלוף מיקי זוהר: אין לי זמן.

<אורנה בלודהיים: אני חושבת שהזמנתם אותנו לדיון הזה אז תן לי לגמור.

מכלוף מיקי זוהר: אני נותן לך.

מכלוף מיקי זוהר: אורלי שאלה שאלה וביקשתי שתמשיכי.

<אורנה בלודהיים: תקציב הפיתוח שהכללית מקבלת עבור כל בתי החולים שלה, עבור כל מרפאות הקהילה לשלוש שנים הוא יותר נמוך מהתקציב שמכסה את הגירעון של בתי החולים.

<אורנה בלודהיים: היא מכסה גם את הגירעון בבתי החולים - - -

מכלוף מיקי זוהר: אבל קופת חולים כללית מתעדפת - - -

<אורנה בלודהיים: אני אענה גם על זה, לא.

<אורנה בלודהיים: אני רוצה להגיד לך שבעשור האחרון הכללית פיתחה הרבה מאוד דברים בעמק, נתנה תעדוף ברור, מתוך כל 14 בתי החולים, צריך לזכור, פתחה שיקום, דיברנו פה על שיקום, פתחנו מחלקת שיקום, אמנם במיקום זמני כשיקום קטן אבל אנחנו בונים שיקום גדול, פתחנו פנימית, פתחנו חדר אנגיו, אנחנו בונים בניין אשפוז, שאמנם חבר הכנסת ברושי הזכיר - - -

מכלוף מיקי זוהר: אני אגיד לך משהו, מה שאת עושה עכשיו זה בדיוק מה שתיכף יעשה הבחור שלנו ממשרד האוצר.

מכלוף מיקי זוהר: הוא ייתן סקירה מה כן משרד הבריאות עשה, אבל הוא לא ייתן סקירה - - -

אורלי לוי אבקסיס: זה לא משרד הבריאות.

מכלוף מיקי זוהר: או מה משרד האוצר נתן וגם משרד הבריאות יעשה את זה, אבל הם לא נותנים סקירה של מה שהם לא נותנים.

<אורנה בלודהיים: התחלתי במה חסר.

מכלוף מיקי זוהר: אם את רוצה שאני אומר לך מה חסר, אנחנו צריכים בערך ארבע ישיבות.

<אורנה בלודהיים: חסר הרבה כסף.

<אורנה בלודהיים: חסר הרבה כסף.

<אורנה בלודהיים: זו הבעיה.

מכלוף מיקי זוהר: אוקיי, העניין הזה הוא ברור.

מכלוף מיקי זוהר: תודה רבה.

מכלוף מיקי זוהר: פרופ' גב' חן שפירא, בבקשה.

<חן שפירא: רבותיי, אני רוצה להזכיר לכם שרוב החיים עוברים על האזרחים שלנו בקהילה ולא בבתי החולים.

<חן שפירא: גם כשמסתכלים על גודל ההשקעה, איפה הבריאות נוצרת, היא נוצרת בקהילה.

<חן שפירא: שם יש רפואה מונעת, חינוך לבריאות, טיפול בחולה הכרוני וטיפול בחולה בערוב ימיו.

<חן שפירא: כרגע המצב במדינת ישראל שהתקצוב שמקבלות הקופות, ואני יכולה להעיד על הכללית, הוא לא מספק.

<חן שפירא: אם אנחנו מדברים, לדוגמה, את דיברת, אורלי, על זמינות - - -

מכלוף מיקי זוהר: אתם אומרים שאין לכם את הכסף לעשות את מה שאתם רוצים.

<חן שפירא: אני אומרת שהמדינה לא נותנת מספיק כסף לתקצב, בוודאי לא לקהילה.

<חן שפירא: אני אומרת שוב, תקציב בתי החולים הוא חשוב ואי אפשר להתעלם ממנו, אבל רוב החיים ורוב הבריאות נעשים בקהילה ושם צריך להשקיע גם כסף שהיום הוא לא קיים.

<חן שפירא: דיברתם על זמינות תורים, בואו לא נתייפייף, היה את כל הנושא של לתת את הכסף לקיצורי תורים, לא הגיע גרוש אחד.

<חן שפירא: ישבו פה חבריי מבתי החולים של המדינה ויגידו, גרוש אחד לא ראינו.

<חן שפירא: כלומר, אפשר לדבר על הקצאת כספים, אבל היא לא הגיעה.

<חן שפירא: בשביל לעשות זמינות תורים - - -

אורלי לוי אבקסיס: רגע, זה כבר היה לפני שנתיים, התכנית, נכון?

<חן שפירא: גם הכסף של השנה, של 2016, אף אחד לא ראה גרוש ומ-2017 הגענו עוד מעט לחצי שנה, עוד לא נתנו אגורה.

מכלוף מיקי זוהר: המסר הוא בעצם - - -

אורלי לוי אבקסיס: לא, יצטרך לענות על זה נציג משרד האוצר.

מכלוף מיקי זוהר: המסר הוא מסר זהה לשל פרופ' אורנה בלודהיים, הטענות הן ברורות, הם אומרים שאין מספיק כסף.

מכלוף מיקי זוהר: כן, אורן גבע משרד האוצר.

אורלי לוי אבקסיס: אבל מה שהם אומרים שאין מספיק כסף זה לא רק בבתי החולים, גם ברפואה המונעת בקהילה.

אורלי לוי אבקסיס: זה קטסטרופה שהולכת ונמשכת - - -

מכלוף מיקי זוהר: ברור.

מכלוף מיקי זוהר: בכול.

אורלי לוי אבקסיס: הצרה היא ש - - -

מכלוף מיקי זוהר: אורן גבע עכשיו יגיד לך שהם הגדילו ב-3 מיליארד שקל.

<אורן גבע: אמרת בשבילי אז - - - האמת היא שהגדלנו ב-5 מיליארד.

אורלי לוי אבקסיס: הוא הוסיף לך את הטייס האוטומטי, את סל הבריאות, אתה מוסיף - - -

מכלוף מיקי זוהר: לא להפריע בבקשה לנציג משרד האוצר.

<אורן גבע: תקציב הבריאות לשנת 2017 גדל ב-5 מיליארד שקל, שזה הגידול הגדול ביותר אי פעם.

<אורן גבע: הוא יותר מפי שניים באחוזים מהגידול בתקציב המדינה.

<קריאה: קבוע כל ועדה - - -

אורלי לוי אבקסיס: כן, אבל - - -

<אורן גבע: אתה התחלת, אני לא יכול לאכזב.

אורלי לוי אבקסיס: דרך אגב, הוא אמר את זה בוועדת הבריאות קודם, כשהיינו על הסרטן, אבל הוא לא יודע לפרוט את זה, כי בסופו של דבר, כמה מזה - - -

<אורן גבע: אני יודע - - -

<נועם בנימין: שיגיד לך איפה הכסף לקיצור תורים,

<קריאה: היה צריך להגיע - - -

<אורן גבע: אני מוכן לענות על כל שאלה - - -

מכלוף מיקי זוהר: אורן, בבקשה.

<נועם בנימין: שזה הוא יגיד לך, לא ראו אגורה אחת.

<אורן גבע: אני אתייחס לכמה סוגיות שעלו פה.

<אורן גבע: אם יש דברים נוספים, שתרצו שאני אתייחס אני אתייחס.

<אורן גבע: באופן כללי לנושא של הצפון, אני יכול להגיד שדווקא פה הממשלה עשתה עבודה מאוד סדורה - - -

אורלי לוי אבקסיס: כן, הפסיקה את מענקי - - -

מכלוף מיקי זוהר: אי אפשר, אורלי, אנשים לא ידברו.

אורלי לוי אבקסיס: זו עבודה סדורה?

<אורן גבע: הממשלה עשתה עבודה מאוד סדורה.

<אורן גבע: הייתה ועדה בין משרדית ברשות פרופ' איתמר גרוטו ממשרד הבריאות, תיכף משרד הבריאות יפרט יותר אם הוא ירצה, על כל נושא הצפון.

<אורן גבע: בעקבות התכנית הזאת - - -

אורלי לוי אבקסיס: זו לא תכנית, זו ועדה שבדקה את הפערים.

<אורן גבע: הוועדה - - -

<קריאה: בדקה את הפערים ונתנה המלצות.

<אורן גבע: בעקבות ההמלצות - - -

אורלי לוי אבקסיס: הם קיבלו?

<אורן גבע: אפשר?

<אורן גבע: בעקבות ההמלצה של הוועדה התכנסה הממשלה, החליטה על תכנית עתירת תקציבים לחיזוק הצפון בשנים 2017 עד 2020.

<אורן גבע: רק בתחום הבריאות מוקצים שם סכומים של 2.5 מיליארד שקלים לשיפור הרפואה בצפון.

<אורן גבע: זה בין היתר לבניין השיקום בפוריה ולנושאים נוספים.

<אורן גבע: יש פירוט בהחלטת הממשלה.

<אורן גבע: גם נושאים אחרים, ניתנה עליהם הדעת, שהם לא בתחום הבריאות, אבל הם קשורים.

<אורן גבע: למשל, כביש הגישה לבית חולים נהריה, הוקצבו 220 מיליון שקלים לכביש - - -

אורלי לוי אבקסיס: אתה יודע כמה פעמים תוקצבו 220 מיליון שקלים האלה?

<אורן גבע: אני מדבר איתך על מה שהיה בהחלטת הממשלה.

אורלי לוי אבקסיס: אבל זה היה גם לפני שנתיים וגם לפני שלוש.

אורלי לוי אבקסיס: הבעיה שזה לא מתבצע, אז לא - - -

מכלוף מיקי זוהר: היישום חל על משרד התחבורה.

מכלוף מיקי זוהר: תיכף.

<אורן גבע: גם לגבי קיצור תורים, מה שנאמר פה אינו נכון, בשנת 2016 תוקצב סכום של כמעט 280 מיליון שקלים לקיצור תורים, בהתאם לתכנית.

<אורן גבע: ב-2017 - - -

אורלי לוי אבקסיס: קיצרתם את התורים?

<חן שפירא: הגיע הכסף הזה באמצע דצמבר.

<אורן גבע: שוב, הקופות ובתי החולים - - -

מכלוף מיקי זוהר: הכסף הגיע, מה עושים איתו?

<חן שפירא: אין מה לעשות איתו כי הזמן נגמר.

<קריאה: באמצע דצמבר?

<קריאה: יולי 2016 - - -

<חן שפירא: שמע ישראל אתה יכול להגיד, זה מה שאתה - - -

אורלי לוי אבקסיס: אתה לא יכול להעביר את זה בשנה לאחר מכן?

<אורן גבע: 2017 - - -

אורלי לוי אבקסיס: אז מה, השארתם להם שבוע לנצל את הכסף ואז לקחתם אותו חזרה?

מכלוף מיקי זוהר: הוא יענה.

<חן שפירא: - - - בחודש האחרון, אי אפשר לנצל אותו.

מכלוף מיקי זוהר: בוא נשמע.

<אורן גבע: כבר אני חושב שהתקדמנו מ"לא הגיע הכסף" ל"הגיע בדצמבר", אבל אני אגיד שהקופות ובתי החולים ידעו על התכנית כבר מחודש מאי - - -

מכלוף מיקי זוהר: אז מה, ציפיתם שהם יתקצבו את זה - - -

<אורן גבע: לא, הם ביצעו - - -

<קריאה: אל תאשים - - -

<אורן גבע: שנייה, הם ביצעו, זה שבסוף - - -

אורלי לוי אבקסיס: הם ידעו, אבל אתם העברתם את הכסף - - -

<אורן גבע: שנייה.

מכלוף מיקי זוהר: אתם ציפיתם שהם יבצעו ואז הם יקבלו מכם את - - -

<אורן גבע: לא, זו שיטה של מבחני תמיכה - - -

אורלי לוי אבקסיס: תאריכו להם - - -

<אורן גבע: מבחני תמיכה עובד בשיטה שאתה מבקש מגופים לבצע פעילות מסוימת ואז אתה תומך בהם על הפעילות הזו.

אורלי לוי אבקסיס: הם לא נתנו אישור לבצע אז על מי עובדים פה?

מכלוף מיקי זוהר: זה בעצם תקצוב מאוחר.

מכלוף מיקי זוהר: ציפיתם מהם לעשות ואחר כך - - -

אורלי לוי אבקסיס: אתה יודע, יש כאלה בבית כנסת שהיו זורקים סוכריות עם גומי, כדי לקחת אותן בחזרה.

<אורן גבע: הם ביצעו, הרי אם הם לא היו מבצעים הם לא היו מקבלים את הכסף.

מכלוף מיקי זוהר: לא מקובל.

אורלי לוי אבקסיס: ממש לא מקובל, אז אחת מהמסקנות, שהם שיתנו תקופת הארכה לניצול הכסף.

מכלוף מיקי זוהר: כן, תרשמי אחת ממסקנות הוועדה, הנושא הזה.

מכלוף מיקי זוהר: כן, אורן, אתה רוצה להשלים?

<אורן גבע: - - -

מכלוף מיקי זוהר: בסדר, מסקנות הוועדה יהיו בנושא הזה שונות.

מכלוף מיקי זוהר: זה לא מקובל.

אורלי לוי אבקסיס: לשמור את הכסף - - - שיעבירו אותו לביצוע - - -

מכלוף מיקי זוהר: ד"ר נועם - - -

<אורן גבע: כל הכסף יעבור, אין פה - - -

מכלוף מיקי זוהר: ד"ר נועם בנימין, בבקשה.

מכלוף מיקי זוהר: בקצרה.

<נועם בנימין: המצב בכל בתי החולים בצפון הוא אותו דבר.

<נועם בנימין: בכל מקום יש בעיה אחרת, אני מכיר יותר את העמק אז אני אדבר על העמק.

<נועם בנימין: קודם כל, אין מחסור ברופאים.

<נועם בנימין: אומרים שיש מחסור ברופאים, אומרים שיש מחסור באחיות, אומרים שיש מחסור במיטות, האמת היא שיש מחסור במיטות.

<נועם בנימין: אין מחסור ברופאים, אין מחסור באחיות, יש מחסור בתקנים.

<נועם בנימין: אי אפשר.

<נועם בנימין: היום יש עוד פקולטה חמישית, יש חמש פקולטות בארץ, סטודנטים לרפואה גומרים רפואה ואי אפשר לקלוט, הם יושבים בבית אז זאת האמת.

<נועם בנימין: זו לא בעיה - - -

אורלי לוי אבקסיס: אז מה אתה אומר, שיש לנו כוח אדם?

<נועם בנימין: יש כוח אדם - - -

אורלי לוי אבקסיס: שהוא גם רוצה לעשות את הסטאז' שלו ולהתקדם ואי אפשר לקלוט אותו.

<נועם בנימין: אז אפשר לקלוט, אחרי הסטז' - - -

אורלי לוי אבקסיס: לא, ההתמחות, ההתמחות.

אורלי לוי אבקסיס: הסטז'.

<נועם בנימין: אי אפשר לקלוט.

<נועם בנימין: זאת האמת.

אורלי לוי אבקסיס: אחר כך יהיה רעיון לייבא רופאים מחו"ל?

מכלוף מיקי זוהר: אנחנו חייבים לסיים.

<נועם בנימין: רגע, אני אתן רק עוד דבר אחד, חבר הכנסת מיקי זוהר.

<נועם בנימין: אתם רוצים לשים את אבן הפינה, אני חושב שמנהלת בית החולים שלי תשמח להזמין אתכם לגזור את הסרט.

<נועם בנימין: במרכז הארץ בונים שנה, שנתיים שלוש, ארבע, חמש, שש, שבע שנים, שמונה שנים, זו כבר השנה ה-11 של הבניין הזה ובבניין הזה יש בקומה העליונה שיקום נוירולוגי ואורתופדי, יש יולדות וחדרי ניתוח - - -

אורלי לוי אבקסיס: למה לוקח יותר זמן לבנות שם?

<נועם בנימין: יש בבניין הזה - - -

אורלי לוי אבקסיס: למה לוקח לכם - - -

<נועם בנימין: יש MRI נייח בבניין הזה.

<נועם בנימין: ולא נגמר.

<נועם בנימין: לא נגמר ולא ייגמר.

אורלי לוי אבקסיס: השאלה למה זה לא נגמר.

<נועם בנימין: זה המצב - - - לגזור את הסרט.

אורלי לוי אבקסיס: לא, למה זה לא נגמר?

אורלי לוי אבקסיס: למה זה 11 שנה - - - בגלל המחסור בכסף.

מכלוף מיקי זוהר: ג'טאס, בבקשה, משפט.

<פאתן ג'טאס: גילוי מוקדם הוא אחד הדברים החשובים, לדעתי, אדוני היושב ראש.

<פאתן ג'טאס: האגודה למלחמה בסרטן, כשהביאה את ניידת הממוגרפיה, סגרה פערים.

<פאתן ג'טאס: זו הדרך לפי דעתי.

<פאתן ג'טאס: עם כל התכניות שאפשר לעשות צריך לסגור גם בדברים הקטנים.

<פאתן ג'טאס: זה שלחולי אונקולוגיה אין פט סי טי במרכז הרפואי זה דבר בלתי אפשרי.

<פאתן ג'טאס: יש גם דברים קטנים שאפשר לעשות עם כל התכנית הגדולה שצריכים לכל האזור הזה.

<פאתן ג'טאס: אני בטוח, תנו למנהלת המחוז שיהיה הכסף והתוספת של משרד הבריאות, שייתנו לה צבע, שתהיה בצפון, זה יוריד את הפערים.

מכלוף מיקי זוהר: כן.

מכלוף מיקי זוהר: נא להתייחס לשאלה בנושא הפט סי טי.

מכלוף מיקי זוהר: משרד הבריאות יצטרך להשיב.

מכלוף מיקי זוהר: כן, אשר רוכברגר, במשפט, בבקשה.

<אשר רוכברגר: תודה רבה, אדוני היושב ראש.

<אשר רוכברגר: אשר רוכברגר, עמותת "נכה לא חצי בן אדם", הפורום לקידום בריאות של אנשים עם מוגבלויות.

<אשר רוכברגר: אני רוצה להזכיר לכל הנוכחים שאחת הקבוצות שהם הצרכנים של מערכת הבריאות, בין בפריפריה ובין במרכז, הם אנשים עם מוגבלויות, גם בבתי החולים וגם מחוץ לבית החולים וכתוצאה מהמצב הבריאות הזוועתי בצפון הם גם הקבוצה הנפגעת ביותר מן המצב הזה.

<אשר רוכברגר: בהמשך למה שדיבר חבר הכנסת ברושי כשנכח פה, אני רוצה לחדד את ההערה שלו, שאנחנו צריכים להחליט אם הבריאות היא מוצר כמו אוטו, המבורגר ורהיטים בבית או שזו זכות בסיסית לכל בן אדם באשר הוא אדם.

מכלוף מיקי זוהר: תודה רבה, אדוני.

<אשר רוכברגר: תודה רבה לך.

מכלוף מיקי זוהר: חובב ינאי, בבקשה.

<חובב ינאי: תודה.

<חובב ינאי: חובב מהפורום האזרחי לקידום הבריאות בגליל.

<חובב ינאי: רק משפט אחד.

<חובב ינאי: במדינת ישראל יש חוק ביטוח בריאות ממלכתי שאחד הסעיפים בו אומר שהשירות הרפואי יינתן במרחק סביר, באיכות סבירה ובזמן סביר, לכל מבוטח ולתושבי הצפון.

<חובב ינאי: החוק הזה לא מיושם.

מכלוף מיקי זוהר: בשביל זה אנחנו כאן, לוודא.

מכלוף מיקי זוהר: ובדרום.

<חובב ינאי: גם בדרום.

<חובב ינאי: אני רק רוצה להגיד שוועדת גרוטו עשתה מיפוי ארוך ומקיף של הצרכים לשיפור הבריאות בגליל והתקצוב שמופיע בתכנית הצפון, בניגוד למה שנאמר כאן כרגע, חלק גדול מהתקצוב מתוך ה-2.5 מיליארד הוא לא תקצוב חדש.

<חובב ינאי: התקצוב שכן מופיע הוא תקצוב מבורך, אבל צריך לקחת אותו בפרספקטיבה, כי מדובר על סכומי כסף שמתוקצבים למשך ארבע שנים קדימה והסכומים הם לא מאוד גדולים.

<חובב ינאי: ככל שיהיה בכוחה של הוועדה הזו ובכוחם של נבחרי הציבור, ביחד עם הגופים האזרחיים, ביחד עם בתי החולים, ביחד עם הקופות, להשיג משאבים נוספים, הדבר הזה יהיה לטובת כולם

מכלוף מיקי זוהר: תודה רבה.

מכלוף מיקי זוהר: משרד הבריאות, בבקשה.

<מיכל כהן דר: דוח ועדת גרוטו בעצם מיפה - - - אתה מקשיב לי?

מכלוף מיקי זוהר: כל דיון אני נותן לך, היום לא.

מכלוף מיקי זוהר: אין זמן.

<בני פרץ: דווקא יש לי מה להגיד.

מכלוף מיקי זוהר: תמיד יש לך מה להגיד.

<בני פרץ: אני אגיד לך, לפני שהיא תמשיך.

<בני פרץ: אני אתן לך את העצה.

<בני פרץ: מהיום שהמציאו את חוק ההסדרים, זה מה שאני רציתי להגיב לגואטה, ואני אחד שמשנות ה-80 מכיר מה זה תקציבים ופה אני לא מוצא את עצמי בתקציב, מאז הכסף לא מסתובב, חוזר לעיר תל אביב ולאוצר.

<בני פרץ: מתחבא בחוק ההסדרים.

מכלוף מיקי זוהר: אמרת.

מכלוף מיקי זוהר: גם היום הצלחת להגיד.

<בני פרץ: צריך להחזיר את התקציב.

<בני פרץ: אז ידענו לאן הוא פונה ומה עושים.

מכלוף מיקי זוהר: משרד הבריאות, בבקשה.

<מיכל כהן דר: דוח ועדת גרוטו עשה מיפוי של הפערים, עם המלצות לטווח המיידי של שנתיים ולטווח הבינוני של ארבע שנים, עם המלצות, המלצות לכל אורך הדרך, מאז שהסטודנטים מגיעים לבית הספר לרפואה ולמחקר, מה עושים, איך מתמרצים סטודנטים, איך גורמים להם להישאר, איך גורמים לסטז'רים להיות בבתי החולים בצפון, איך גורמים למתמחים להישאר בצפון .

<מיכל כהן דר: אחד הדברים שהובילו את הוועדה היה לפתח מרכזי מצוינות.

<מיכל כהן דר: מרכזי המצוינות נקבעו לפי בקשות של מנהלי בתי החולים.

<מיכל כהן דר: ניקח לדוגמה את בית החולים פוריה, מרכז המצוינות הוא אגף שיקום, בבית חולים רבקה זיו, מרכז המצוינות זה פיתוח המחלקה האונקולוגית, המכון הרדיולוגי וה-פט סי טי.

<מיכל כהן דר: כיוון ש- פט סי טי צריך הרשאה, הוא ניתן פר בן אדם, בהתאם לחישוב נקבע שה- פט סי טי הראשון יהיה במחוז הצפון.

<מיכל כהן דר: אתה מקשיב לי?

מכלוף מיקי זוהר: כן.

<מיכל כהן דר: את רושמת מה שאני אומרת?

מכלוף מיקי זוהר: יש פרוטוקול.

<מיכל כהן דר: לא, בסדר, אני ראיתי את ההתייחסות - - -

מכלוף מיקי זוהר: אני רוצה רק לסדר את הדברים.

מכלוף מיקי זוהר: אנחנו לא עובדים אצלך, את בעצם עובדת אצלנו - - -

<מיכל כהן דר: מצוין.

מכלוף מיקי זוהר: זה אומר שאנחנו רוצים לקבל את הסקירה ממך, בסוף אנחנו נסיק מסקנות, אנחנו נצפה ממך ליישם אותן, ואם לא תיישמי אותם אנחנו נביא אותך פעם אחר פעם עד שתיישמי אותן.

מכלוף מיקי זוהר: זה בערך כך עובד פה פלוס מינוס ועכשיו את יכולה להמשיך את דברייך וממש בקצרה, נשארה לך בערך עוד חצי דקה.

<מיכל כהן דר: פט סי טי יהיה בבית החולים רבקה זיו, זו ההחלטה.

<מיכל כהן דר: אנחנו מקווים שהראשון שיגיע ל-פט סי טי יהיה בסביבות ספטמבר-אוקטובר.

<מיכל כהן דר: לגבי מיטות, עדיין אין מספר מיטות אבל יש תעדוף של מיטות לפריפריה, לצפון.

<מיכל כהן דר: זאת החלטה ש בימים אלה נדונה.

<מיכל כהן דר: לגבי הבינוי, יש סקירה על מה שנעשה ומה שעוד ייעשה.

<מיכל כהן דר: עוד ארוכה הדרך.

<מיכל כהן דר: ואני דווקא רוצה כן לפנות לנושא הקהילה, כי אני מאוד מתחברת גם לנושא הקהילה, וגם המשרד, הרפואה המונעת, זו הרפואה שעולה הכי פחות וצריך להשקיע בה הכי פחות ודווקא את המעט שצריך להשקיע משקיעים ואני מקווה שיש איזושהי קרן אור.

<מיכל כהן דר: אני רוצה להגיד לכם שמחוז הצפון מונה 1,350,000 תושבים, 52% מהם הם אוכלוסייה ערבית, עם כל הנושאים, עם כל הבעיות הקשות באמת, מעשנים קשים, אורח חיים לא בריא, הוא לא פעיל, שאנחנו צריכים להשקיע בו הרבה מאוד, כדי שקודם כל במניעה אנחנו נוכל להתקדם ואחר כך כמובן נוריד את מספר החולים.

מכלוף מיקי זוהר: תודה.

<מיכל כהן דר: ארוכה היא הדרך, אבל גם לגבי קיצור תורים - - -

מכלוף מיקי זוהר: יש עוד מישהו ממשרד הבריאות שרוצה לדבר או שהיא ייצגה את משרד הבריאות?

<מיכל כהן דר: אני מייצגת.

מכלוף מיקי זוהר: כן, אז עשית את עבודתך - - -

<מיכל כהן דר: גם לגבי קיצור תורים יש התייחסות.

<מיכל כהן דר: כל הדברים האלה בתכנית העבודה.

מכלוף מיקי זוהר: בעצם מה שעשית לנו עכשיו, פרסת לנו מה כן, לא פרסת לנו מה לא וזה מה שאנחנו כל הזמן מנסים לעשות פה, מנסים לפתור את מה שלא, לא את מה שכן.

<מיכל כהן דר: מה לא כתוב בדוח ועדת גרוטו, יכולים לקרוא, 170 עמודים.

מכלוף מיקי זוהר: מה שלא – זה מה שמעניין אותנו.

מכלוף מיקי זוהר: אנחנו חייבים את זה לציבור וחייבים אפילו מעבר לזה.

מכלוף מיקי זוהר: מה שלא זה מה שקובע, לא מה שכן.

מכלוף מיקי זוהר: לכן מה שסקרת עכשיו הוא ידוע ואנחנו מודים לך על הסקירה.

מכלוף מיקי זוהר: הוועדה מודה לחברי הכנסת המציעים את הדיון המהיר בנושא פערי בריאות בצפון, על הבאת הנושא לדיון, למנהל בית החולים פוריה וכן למנהל המרכז הרפואי לגליל, על העלאת סוגיית פט סי טי כמובן, המחסור במיטות אשפוז ומכשור.

מכלוף מיקי זוהר: הוועדה קובעת כי מצב הבריאות בפריפריה גרוע יותר מזה שבמרכז הארץ, אך יחד עם זאת מצב הבריאות בכללותו לא מספיק טוב.

מכלוף מיקי זוהר: לוועדה ידוע כי מדינת ישראל פועלת לצמצום הפערים בין הפריפריה למרכז, אך הוועדה תמשיך ותעקוב אחר פעולות הממשלה לצמצום פערים ככל שניתן ולמציאת פתרונות ממשיים לשירותי בריאות טובים יותר.

מכלוף מיקי זוהר: הוועדה תפנה לשר הבריאות ותדרוש לקבל דיווח על אופן הפיקוח על קופות החולים בסוגיית חלוקת כספי הקפיטציה, ותוודא שהמשרד פועל לוודא שהקופות עושות שיקולים מערכתיים עם יותר תקציבים לאזורי הפריפריה.

מכלוף מיקי זוהר: הוועדה קובעת כי בסוגיית המצ'ינג ישנו קיפוח בין הפריפריה למרכז באמצעות כך שהמצ'ינג בעצם אינו מאפשר הרחבת בתי החולים מאחר שהקושי בגיוס המשאבים בפריפריה הוא גדול יותר מאשר באזור המרכז והיא מבקשת לבטל את רעיון המצ'ינג בכל מה שקשור לתקצוב מבנים רפואיים.

מכלוף מיקי זוהר: הוועדה תעקוב מקרוב אחרי 400 מיליון שקלים שתוקצבו בתקציב לטובת התעדוף בפריפריה.

מכלוף מיקי זוהר: הוועדה תקיים דיון מיוחד בנושא תמרוץ שובר שוויון לרופאים, מתמחים ומומחים לטובת עבודה באזורי הצפון והדרום.

מכלוף מיקי זוהר: הוועדה תפנה בנושא הזה גם לשר הבריאות וגם לשר האוצר.

מכלוף מיקי זוהר: הוועדה תפנה לשר הבריאות להתקין תקנה לאישור רישיון פט סי טי למרכז הרפואי לגליל, כפי שעשו לגבי מכשיר MRI.

מכלוף מיקי זוהר: הוועדה תפנה לראש הממשלה, לשר האוצר ולשר הבריאות, בדרישה לפעול להשלמת הפער התקציבי למימון טיפול בפצועים הסורים, פער העומד על כ-9,000 ₪ לפצוע.

מכלוף מיקי זוהר: הוועדה מודה למשתתפים.

מכלוף מיקי זוהר: הוועדה נעולה.